title: Tavda

text:
Joen pääuoma virtaa vaihtelevien maisemien läpi. Latvahaarat laskevat puutonta vuoristomaisemaan alas taigan alueelle, josta osa taigaa on joen yläjuoksulla raivattu peltomaaksi. Joki sivuaa keski- ja alajuoksulla Länsi-Siperian soistuneita alanko- ja metsävaltaisia alueita. Kun joki lähestuu Toboljoen yhtymäkohtaa, alkaa se voimakkaasti mutkittelemaan ja sen esihistoriallisia uoman osia eli makkarajärviä löytyy joen tulvalaaksosta paikoin useitakin rinnakkain. Joen alajuoksun varrella sijaitsee Tavdan kaupunki sekä Taboryn ja Nižnjaja Tavdan piirikeskukset. Pelymjoen yhtymäkohdassa sijaitsee Pelymin kylä, joka on historiansa aikaisemmassa vaiheessa ollut kaupunki.
Tavda ja sen sivujoet muodostavat yhdessä 88 100 neliökilometrin suuruisen valuma-alueen , joka on 3,0 % koko Objoen valuma-alueesta. Taulukossa on lueteltu suurimmat Tavda sivujoet ja latvahaarat (osa tiedoista puuttuvat):
Lähteet: 1 = , 2 = artikkeli Sosva, * = venäläiset ajattelevat näitä latvahaaroina


title: Tavda

text: Joki sijaitsee mannermaisen ilmaston alueella, mutta siellä sataa eteläiseen Uralvuoristoon nähden enemmän. Aluetta luonehtii kylmät lumiset talvet ja lämpöiset sateiset kesät. Atlanttinen kostea ilmasto saavuttaa toisinaan Kesi-Uralin ja sateita saadaan tuulen ylitettyä matalan Ural-jakson. Myös Pohjoiselta jäämereltä saapuu kesäisin sateita, mutta kaakosta tulevat korkeapaineet lukitsevat alueelle kuivia hellejaksoja kesäisin ja kuivia pakkasjaksoja talvisin. Joki jäätyy marraskuun alussa ja sen jäät lähtevät huhtikuun lopussa. Joen virtaus vaihtelee voimakkaasti vuodenaikojen mukaan ja keväisin saadaan aina tulvia, kun alueen lumet sulaavat. Joen vedenpinnan korkeus voi vuodenaikojen mukaan vaihdella kuusi metriä. Joella on keskijuoksulla 237 kilometrin päässä joen suusta virtaamien mittauspaikka, missä joen keskivirtaamaksi (MQ) on mitattu keskimäärin 462 kuutiometriä sekunnissa (m³/s), keskiylivirtaamaksi (MHQ) 3 250 m³/s ja keskialivirtaamaksi ( MNQ) 11,4 m³/s.


title: Pelym

text: Pelym (, myös "Bolšoi Pelym", Большой Пелым) on Obin vesistöön kuuluvan Tavdan sivujoki Sverdlovskin alueen pohjoisosassa Venäjällä. Sen pituus on 707 kilometriä, valuma-alueen laajuus 15 200 neliökilometriä ja keskimääräinen virtaus noin 100 kuutiometriä sekunnissa.


title: Pelym

text: Pelym saa alkunsa Uralin pohjoisosasta. Se virtaa kohti kaakkoa Uralin itärinteillä ja Länsi-Siperian alangolla. Alajuoksulla sijaitsee Pelymski Tuman -järvi. Joki on liikennöintikelpoinen 245 kilometrin matkalla.


title: Pelym

text: Seudun kanta-asukkaita ovat mansit, jotka 1400–1500-luvuilla muodostivat Pelymin heimoliiton. Vuonna 1592 venäläiset perustivat joen varrelle Pelymin kaupungin.


title: Timo Järvinen (täsmennyssivu)

text: Timo Järvinen voi viitata seuraaviin henkilöihin:


title: Pelym (mansit)

text: Pelym () oli Pelym, Sosva ja Lozva -jokien varsilla asuneiden mansien 1400–1500-luvuilla muodostama heimoliitto. Venäläisissä lähteissä sitä kutsutaan Pelymin valtakunnaksi tai ruhtinaskunnaksi. Heimoliittoa johtivat paikalliset ruhtinaat. Siihen kuuluivat myös Kondan (Kondan ruhtinaskunta) ja Tavdan (Tabaryn ruhtinaskunta) mansit.


title: Pelym (mansit)

text: Pelymin ruhtinaan linnoituksen paikalle perustettiin vuonna 1592 venäläinen Pelymin kaupunki.


title: Supa Dupa Fly

text: Supa Dupa Fly on rap-artisti Missy Elliottin ensimmäinen studioalbumi. Albumi julkaistiin 15. heinäkuuta 1997.


title: Supa Dupa Fly

text: Ilmestyttyään albumi sijoittui Billboard 200 -listan 3. sijalle. Top R&B/Hip-Hop Albums -listalla sijoitus oli parempi, ensimmäinen sija. Yhdysvalloissa albumia on myyty 1,2 miljoonaa kappaletta, ja se on ylittänyt platinarajan.


title: Pelym (kylä)

text: Pelym () on kylä ja entinen kaupunki Sverdlovskin alueen Garin kaupunkipiirikunnassa Venäjällä. Se sijaitsee Tavdaan yhtyvän Pelymjoen suussa.


title: Pelym (kylä)

text: Pelym on Siperian vanhimpia venäläisasutuksia. Se perustettiin vuonna 1592 mansilaisen Pelymin ruhtinaan linnoituksen paikalle. Kaupunki asutettiin Uglitšin asukkailla, jotka Boris Godunov oli karkottanut Iivana IV:n pojan Dmitri Ivanovitšin murhan yhteydessä. Siperian reitin varrella sijainnut Pelym oli 1600-luvulla huomattava kaupan keskus. Sen menetti merkityksensä Jekaterinburgin tien korvattua Verhoturjeen suuntautuneen kulkuväylän.


title: Pelym (kylä)

text: 1700-luvulla Pelym toimi karkotuspaikkana. Vuosina 1741–1742 siellä asui perheineen Iivana VI:n sijaishallitsijaksi nimitetty Ernst Johann von Biron. Vuonna 1742 keisarinna Elisabet karkotti sinne vuorostaan von Bironin syrjäyttämiseen osallistuneen Burkhard Christoph von Münnichin, joka asui kaupungissa vuoteen 1761 saakka.


title: Da Real World

text: Da Real World on rap-artisti Missy Elliottin toinen studioalbumi. Albumi julkaistiin kesäkuussa 1999.


title: Da Real World

text: Albumin ensimmäinen single "She's a Bitch" kuultiin ensimmäisen kerran radiossa maaliskuussa 1999. Jotkin radiokanavat eivät kuitenkaan suostuneet soittamaan sitä voimakkaan kiroilun. Single ei muutenkaan menestynyt kovin hyvin.


title: Da Real World

text: Albumin toinen single "All n My Grill" julkaistiin syyskuussa 1999. Albumin kolmas single "Hot Boys" sai parhaimman vastaanoton, kuin edeltäjänsä. Se sijoittui R&B/Rap -listan ykköspaikalle.


title: Da Real World

text: Albumi myi platinaa vuoden 2000 alussa. Sitä oli myyty 1,1 miljoonaa kappaletta.


title: Dancing Machine

text: Dancing Machine on The Jackson 5 -yhtyeen kahdeksas studioalbumi.


title: Lozva

text: Lozva () on Obin vesistöön kuuluvan Tavdan alkujoki Sverdlovskin alueen pohjoisosassa Venäjällä. Sen pituus on 637 kilometriä ja valuma-alueen laajuus 17 800 neliökilometriä.


title: Lozva

text: Lozva saa alkunsa Uralin pohjoisosasta Pojasovyi Kamen -harjanteen itärinteeltä, virtaa aluksi kohti etelää ja sitten kaakkoon Länsi-Siperian alangon soiden keskellä. Suurimmat sivujoet ovat Pynovka, Bolšaja Jevva, Ponil ja Ivdel. Joki on liikennöintikelpoinen Ivdelin suuhun asti.


title: Lozva

text: Joen varrella sijaitsee Ivdelin kaupunki. Seudun kanta-asukkaita ovat mansit.


title: Moving Violation

text: Moving Violation on The Jackson 5 -yhtyeen yhdeksäs virallinen studioalbumi sekä yhtyeen viimeinen, jonka se julkaisi Motown Recordsin alaisuudessa.


title: Ljapin

text: Ljapin (, myös "Sygva", Сыгва; "Hulga", Хулга) on Obin vesistöön kuuluvan Severnaja Sosvan sivujoki Tjumenin alueeseen kuuluvassa Hanti-Mansian autonomisessa piirikunnassa Venäjällä. Sen muodostavat Uralin pohjoisosasta alkunsa saavat Hulga- ja Štšekurjajoet. Ljapinin pituus on 151 kilometriä (Hulga mukaan luettuna 404 kilometriä), valuma-alueen laajuus 27 300 neliökilometriä ja keskimääräinen virtaus 345 kuutiometriä sekunnissa.


title: Ljapin

text: Joen varsilla asuu manseja.


title: Miss E... So Addictive

text: Miss E... So Addictive on rap-artisti Missy Elliottin kolmas studioalbumi. Albumi julkaistiin 15. toukokuuta 2001.


title: Severnaja Sosva

text: Severnaja Sosva () on Obin läntinen sivujoki Tjumenin alueeseen kuuluvassa Hanti-Mansian autonomisessa piirikunnassa Venäjällä. Sen pituus on 754 kilometriä, valuma-alueen laajuus 98 300 neliökilometriä ja keskimääräinen virtaus 860 kuutiometriä sekunnissa.


title: Severnaja Sosva

text: Severnaja Sosvan muodostavat Uralin itärinteiltä alkunsa saavat Bolšaja ja Malaja Sosva. Joki virtaa kohti pohjoista leveässä soistuneessa laaksossa. Paikoitellen se on jopa kilometrin levyinen. Alajuoksullaan Severnaja Sosva virtaa Obin rinnalla muodostaen lukuisia saaria. Tärkeimmät sivujoet ovat Ljapin ja Malaja Sosva (toinen samannimisistä joista). Alajuoksu on liikennöintikelpoinen.


title: Severnaja Sosva

text: Joen varrella sijaitsevia kyliä tai taajamia ovat muun muassa Sosva (taajama), Igrim (taajama) ja Berjozovo (kaupunkityyppinen taajama). Seudun kanta-asukkaita ovat mansit.


title: Henry Thomas Colebrooke

text: Henry Thomas Colebrooke (15. kesäkuuta 1765 Lontoo – 10. maaliskuuta 1837) oli englantilainen orientalisti.


title: Henry Thomas Colebrooke

text: Henry Thomas Colebrooke oli Gattonin 2. baronetin George Colebrooken kolmas poika. Hänet koulutettiin kotona, ja jo 15-vuotiaana hän oli huomattavan edistynyt antiikintutkimuksessa ja matematiikassa. Colebrooke asui 12–16-vuotiaana Ranskassa.


title: Henry Thomas Colebrooke

text: Vuonna 1782 Colebrooke nimitettiin kirjuriksi Intiaan. Noin vuosi saapumisensa jälkeen hänestä tuli tilinpitäjien lautakunnan jäsen Kalkuttaan. Hänet siirrettiin 1789 Purnean piirikuntaan kartoittamaan alueen resursseja. Vuonna 1795 hän julkaisi raportin "Remarks on the Husbandry and Commerce of Bengal", jossa hän kannatti Britannian ja Intian välistä vapaakauppaa.


title: Henry Thomas Colebrooke

text: Asuttuaan Intiassa 11 vuotta Colebrooke aloitti sanskritin opiskelun. Hän sai tehtäväkseen kääntää suuren hindujen lakien kokoelman, joka oli William Jonesin aloittama monumentaalinen hindulainsäädännön tutkielma. Hän käänsi kaksi perintölakia koskevaa tutkielmaa "Mitacshara of Vijnaneshwaran" ja "Dayabhaga of Jimutavahanan" nimikkeen "Law of Inheritance" alle.


title: Henry Thomas Colebrooke

text:
Vuonna 1805 Arthur Wellesley nimitti hänet hindulainsäädännön ja sanskritin professoriksi Fort Williamin collegeen. Kalkutassa asuessaan hän kirjoitti sanskritin kieliopin ("Sanskrit Grammar", 1805), artikkeleita hindujen uskonnollisista seremonioista ja esseen Veda-kirjoista ("Essay
on the Vedas", 1805), joka oli merkittävä englanninkielinen tutkimus aiheesta. Hän palasi Englantiin 1814. Hän oli Royal Asiatic Society -seuran puheenjohtaja.


title: Henry Thomas Colebrooke

text: Hänen poikansa Sir T.E. Colebrooke julkaisi postuumisti isästään elämäkerrallisen esseen 1873 osaksi uusintapainosta Colebrooken esseekokoelmasta "Miscellaneous Essays".


title: Malaja Sosva

text: Malaja Sosva () on Obin vesistöön kuuluvan Severnaja Sosvan sivujoki Hanti-Mansian autonomisessa piirikunnassa Tjumenin alueella Venäjällä. Joen pituus on 484 kilometriä ja valuma-alueen laajuus 10 400 neliökilometriä.


title: Malaja Sosva

text: Joki virtaa kohti pohjoista Länsi-Siperian alangon länsireunalla. Joen varrella sijaitsee kansallisestikin merkittävä Malaja Sosvan luonnonpuisto. Alajuoksulla on paljon soita. Suurin sivujoki on Punga. Malaja Sosvan suussa sijaitsee Igrimin kaupunkimainen taajama.


title: Malaja Sosva

text: Joen keskivirtaama oli keskijuoksun mittauspisteessä keskimäärin 36,7 m/s. Kevättulvat esiintyy yleensä huhti-kesäkuussa, jolloin keskimääräinen kuukausivirtaama saattaa kohota jopa yli 200 m/s:ssa.


title: Malaja Sosva

text: Seudulla on maakaasuesiintymiä.


title: Malaja Sosva

text: Malaja Sosva on myös Severnaja Sosvan eteläisemmän alkujoen nimi. Severnaja Sosva saa alkunsa Ural-vuorten itäpuolelta kohdassa (), jossa pohjoisempaan alkujokeen Bolšaja Sosvaan liittyy vähäisempi Malaja Sosva. Molemmat alkujoet saavat alkunsa Uralin itärinteiltä Hanti-Mansian länsirajalta.


title: Elixair

text: Elixair Oy on suomalainen yritys, joka valmistaa samannimisiä ilmanpuhdistimia. Tuotemerkki syntyi 1979. Säätölaitteiden ja myöhemmin ilmanpuhdistimien tuotanto kuitenkin aloitettiin jo vuonna 1976, jolloin ilmanpuhdistimen työnimeksi valittiin ”Valkoinen Harakka” kuvaamaan puhtautta. Kaikki tuotteet perustuvat sähköiseen ilmanpuhdistusmenetelmään.


title: Elixair

text: Vuodesta 2005 alkaen tuotteitten valmistus on ollut Turussa.


title: Elixair

text: Elixairin valmistajat:Elixairin tuotanto on Turussa Alfa Centerin teollisuusalueella. Huoneilmapuhdistimien lisäksi Elixair Oy valmistaa sähkösuodatuskennoja ja korkeajännitevirtalähteitä teollisuuden vaativimpaan ilmanpuhdistukseen. Elixairin korkeajännitevirtalähteitä ja suodatinelementtejä käytetään lähes poikkeuksetta kaikissa Suomessa valmistetuissa ilmanvaihtolaitteissa, joissa on sähkösuodin.


title: Elixair

text: Ilmasta suodatetaan ensin karkeimmat hiukkaset, kuten hiukset ja karvat esisuodattimessa. Sähkösuodattimessa ilma kulkee metallirakenteisen (alumiini) suodatinyksikön läpi. Aluksi ilmassa olevat pienhiukkaset varataan korkealla jännitteellä (8 kV). Varattujen hiukkasten kulkiessa heikomman sähkökentän läpi (4 kV), ne poikkeavat ilmavirrasta ja tarttuvat keräinosan levypinnoille. Hiukkasten poiston jälkeen aktiivihiilisuodin poistaa suodatettavasta ilmasta kaasuja ja hajuja.


title: Under Construction

text: Under Construction on rap-artisti Missy Elliottin neljäs studioalbumi. Albumi julkaistiin marraskuussa 2002.


title: Under Construction

text: Albumi sijoittui ilmestymisviikollaan Billboard 200 -listan kolmannelle sijalle. Albumia on myyty 2,1 kappaletta, joten se on Missy Elliottin myydyin albumi.


title: Johanna Keinänen

text: Johanna Anneli Keinänen (s. 12. elokuuta 1968 Heinävesi) on tanssitaiteilija-koomikko, joka aloitti tanssin- ja teatterintekijänä kuopiolaisessa Tanssiteatteri Minimissä. Siirryttyään freelanceriksi Keinänen on esiintynyt paitsi tanssijana, myös stand up-koomikkona ja vuodesta 1993 eläkeläishahmona Tyyne Kettusena. Vuonna 2006 hän perusti Sami Kojosen ja Kimmo Virtasen kanssa Tahtiteatterin ja vuonna 2010 aloittaneen Kuopion Uuden Kesäteatterin. Avajaistuotannossa Kaiken takana on nainen! Matti & Teppo -musikaalissa Keinäsellä oli rooli esityksen ainoana naisena, ja hän vastasi myös musikaalin koreografiasta.


title: Eetos

text: Eetos (, ethos) on antiikin Kreikasta peräisin oleva termi, joka tarkoittaa vakiintunutta paikkaa, tapaa ja moraalista luonnetta. Retoriikassa eetos on yksi kolmesta suostuttelun välineestä paatoksen ("pathos") ja logoksen ohella. Eetoksessa on kyse siitä, missä määrin puhujan henkilö kykenee saamaan yleisön vakuuttuneeksi siitä, että hän on uskottava.


title: Eetos

text: Sana "ethos" on sanan "ethikos" (), “moraali“, "moraalisen luonteen osoittaminen", juuri, ja näin latinankielisen muodon "ethica" kautta sanan “etiikka“ alkuperä.


title: Eetos

text: Retoriikassa eetos on yksi kolmesta vaikuttamisen keinosta logoksen ja paatoksen ("pathos") ohella. Aristoteles käsitteli näitä teoksessaan "Retoriikka" retorisen argumentin osatekijöinä. Ollakseen uskottava, puhujan tulee ensinnäkin ilmaista oikeanlaista eetosta. Alun perin sana ilmaisi moraalista kykyä, mutta Aristoteles laajensi tämän tarkoittamaan kokemusta ja tietoa. Aristoteleen mukaan eetos tulisi saavuttaa yksinomaan sen kautta, mitä puhuja sanoo; ei sen kautta, mitä kuulijat ajattelevat hänen henkilöstään tai luonteestaan ennen kuin hän alkaa puhua.


title: Eetos

text: Toiset retoriikasta kirjoittaneet ovat kuitenkin kyseenalaistaneet tämän, ja katsoneet, että eetos liittyy puhujan moraaliseen luonteeseen ja taustaan kokonaisuudessaan. Usein eetoksen katsotaankin viittaavan laajemmin puhujan luonteeseen, taustaan ja ominaisuuksiin, ja myös ulkoiseen olemukseen. Sekä puheeltaan että ulkoisesti asiantuntijalta vaikuttava henkilö vakuuttaa kuulijan helpommin. Esimerkiksi jos kyse on sairaudesta, kuulijan vakuuttaa helpommin lääkärin oloinen hahmo, mutta jos kyse on rock-konsertin järjestämisestä, rokkarin tai roudarin oloinen hahmo voi vaikuttaa uskottavammalta.


title: Eetos

text: Eetos ja paatos virittävät yhdessä kuulijan johonkin tiettyyn moraaliseen tilaan. Tämä tila vaikuttaa muun muassa siihen, kuinka kuulija tulkitsee puhujan sanoman ja kuinka syvästi hän omaksuu sen itse.


title: Eetos

text: Tapa, joilla kreikkalaisten tragedioiden henkilöhahmot muodostettiin, on tärkeää eetoksen tai moraalisen luonteen ymmärtämisen kannalta. Aristoteleen mukaan tragedioissa hahmon luonne ("ethos") on se, mikä paljastaa jonkun moraalisen valinnan.


title: Eetos

text: A. T. Murrayn mukaan henkilöhahmojen kuvausta rajoittivat ne ulkoiset olosuhteet, joissa näytelmiä esitettiin. Näitä olivat yksi, muuttomaton näyttämö; välttämättömyys käyttää kuoroa; pieni joukko kuoron ulkopuolisia näyttelijöitä, mikä rajoitti vuorovaikutusta; suuret ulkoilmateatterit; sekä naamioiden käyttö. Tämä kaikki vaikutti siihen, että hahmot olivat muodollisia ja yksinkertaisia. Murrayn mukaan myös tragedioiden sisäiset piirteet ovat tärkeitä hahmojen muodostumisen kannalta. Eräs näistä on se, että tragedioiden henkilöhahmot olivat lähes aina kreikkalaisen mytologian hahmoja. Tämä sai aikaan sen, että hahmot, niin kuin juonetkin, rajoittuivat olemaan yleisön jo entuudestaan hyvin tuntemien myyttien kuvauksia. Toinen piirre on näytelmien suhteellisen lyhyt kesto. Tämä rajoitti monimutkaisten luonteenkuvausten kehittelyä. Luonteet määrittyivät pääasiassa yhden kaiken ylittävän päämäärän kautta jo näytelmän alussa.


title: Eetos

text: Myös C. Garton huomauttaa, että kreikkalaisten tragedioiden henkilöhahmot ovat usein melko ohuita, ja luonnekuvaukset keskittyvät yhteen ominaisuuteen tai näkökulmaan. Näin henkilöhahmo voidaan nähdä myös jonkun ominaisuuden symbolina: esimerkkeinä Eumenidit symboloimassa kostoa ja Klytaimnestra symboloimassa esi-isiltä perittyä kirousta. Luonnekuvaukset määrittyvät yleensä ennen kaikkea toiminnan kautta. Toisaalta erilaisia henkilöhahmoja on runsaasti, hahmot ovat ihmisluonteen kuvauksina luonnollisia, ja hahmoissa on sisäisiä ristiriitaisuuksia ja omia ominaispiirteitä.


title: Eetos

text: Murray tarkastelee myös juonen ja henkilöhahmojen välistä vuorovaikutusta. Aristoteleen mukaan juoni voi olla olemassa ilman henkilöhahmoja, mutta henkilöhahmot eivät voi olla olemassa ilman juonta, ja näin henkilöhahmot ovat toissijaisia juoneen nähden. Murray huomauttaa, että kreikkalaisten tragedioiden juonet olivat kuitenkin yleensä melko yksinkertaisia, ja erityisesti nykyihmisiin suurimman vaikutuksen tekevät nimenomaan henkilöhahmot. Murrayn mukaan Aristoteles on kuitenkin oikeassa siinä, ettei henkilöhahmoja voida kuvata ilman ainakin jonkinasteista juonen kuvausta.


title: Paatos

text: Paatos (, pathos) on antiikin Kreikasta peräisin oleva termi, joka tarkoittaa alun perin jonkin kohteena olemista, kokemista ja kärsimistä. Retoriikassa paatos on yksi kolmesta suostuttelun välineestä eetoksen ("ethos") ja logoksen ohella. Paatoksessa on kyse vetoamisesta kuulijan tunteisiin niin, että kuulija on vastaanottavaisempi.


title: Paatos

text: Arkikielessä paatoksella tarkoitetaan puheen voimakasta tunneväritystä, johon liittyy usein intomielisyyttä, mahtipontisuutta tai korkealentoisuutta. Tällöin voidaan puhua "pateettisuudesta".


title: Paatos

text: Retoriikassa paatos on yksi kolmesta vaikuttamisen keinosta logoksen ja eetoksen ("ethos") ohella. Aristoteles käsitteli näitä teoksessaan "Retoriikka" retorisen argumentin osatekijöinä. Paatoksella tarkoitetaan usein vetoamista kuulijan tunteisiin: paatos sisältää sen, missä määrin puhuja laittaa omia tunteitaan peliin ja yrittää vedota kuulijoiden tunteisiin saadakseen heidät puolelleen. Paatos voidaan kuitenkin nähdä yhtä lailla vetoamisena kuulijoiden sympatioihin ja mielikuvitukseen. Paatoksen soveltaminen saa aikaan paitsi sen, että kuulijoissa herää voimakkaita tunnetiloja, myös sen, että he samaistuvat puhujan omaan näkökulmaan ja tuntevat samoin kuin puhuja.


title: Paatos

text: Näin eetos ja paatos virittävät yhdessä kuulijan johonkin tiettyyn moraaliseen tilaan. Tämä tila vaikuttaa muun muassa siihen, kuinka kuulija tulkitsee puhujan sanoman ja kuinka syvästi hän omaksuu sen itse.


title: Paatos

text: Eräs tapa saavuttaa pateettinen vaikutelma on kertomuksen tai tarinan kautta. Näin loogisen argumentin abstraktiot voidaan esittää konkreettisemmin läsnäolevana. Puhujan omaamat arvot, uskomukset ja ymmärrykset ovat epäsuorasti osana kertomusta, ja siirtyvät kuulijoihin. Näin paatos viittaa viestin sekä kuulijoiden tunteissa että mielikuvituksessa tuottamaan vaikutukseen, mikä puolestaan saa kuulijat tekemään jonkun (halutun) päätöksen tai toimimaan jollakin (halutulla) tavalla.


title: Paatos

text: Friedrich Schillerin monissa teoksissa esiintyy esteettisenä käsitteenä ilmaisu “ylevä paatos“ (). Schillerin mukaan ylevä paatos viittaa taiteen kontekstissa inhimilliseen vapauteen ja voittoon taistelussa kärsimystä vastaan. Näin paatos ei viittaa enää kärsimiseen itseensä, vaan seuraukseen, jonka kärsimyksen voittaminen tuottaa. Schiller liittää kärsimisen kokemuksen suuriin ajatuksiin ja aatteisiin, kuten vapauden ideaan. Schillerin kuvaus paatoksesta on vaikuttanut sanan nykyiseen käyttöön, jossa kärsimyksen ja muiden negatiivisten tilanteiden voittaminen nähdään paatoksen ilmentymänä.


title: Bob Miller

text: Robert Michael Miller Jr. (s. 28. syyskuuta 1956 Billerica, Massachusetts) on entinen yhdysvaltalainen jääkiekkoilija, joka pelasi NHL:ssä vuosien 1977–1985 aikana. Pelipaikaltaan Miller oli hyökkääjä. Miller pelasi myös kaudella Suomessa, SM-liigassa Oulun Kärpissä. Vuonna Boston Bruins varasi Millerin neljännellä kierroksella, numerolla 70. Ensimmäisen kauden Miller pelasi NHL:ssä kaudella , ja hänet kaupattiin vuonna 18. helmikuuta 1981 Bruinsista Colorado Rockiesiin. Coloradosta Bostoniin siirtyi Mike Gillis. Millerin NHL-ura päättyi kaudella Los Angeles Kingssiin, jonne hän oli tullut vapaa pelaajana. Kausi oli Millerin ainoa seurassa. Lopulta ura päättyi kaudella 1986–1987 Sveitsin liigassa, HC Sierressä. NHL:ssä Miller pelasi 404 ottelua, joissa hän teki 194 tehopistettä.


title: Amfoterisiini B

text: Amfoterisiini B (CHNO) on sieni- ja alkueläintauteihin tehoava antimikrobinen lääke, joka on alun perin eristetty Venezuelan Orinocon alueelta tavatusta Streptomyces nodosus -bakteerista. Kemiallisesti aine on polyeenijohdos. Ainetta tuottavat useat lääkeyhtiöt, Suomeen sitä on tuonut Bristol-Myers Squibb kauppanimellä Fungizone, jota on käytetty imeskelytabletteina, mutta valmistus on lopetettu.


title: Amfoterisiini B

text: Imeskelytabletteina amfoterisiini B on ollut käytössä suun hiivainfektioiden hoidossa. Imeskelytabletit vaikuttavat ruoansulatuskanavassa, mutta eivät imeydy juuri muualle elimistöön. Ainetta käytetään suonensisäisenä hoitona vakaviin yleisinfektioihin esimerkiksi immuunisuppressiopotilailla kuten AIDS:ssa sieni-infektioihin. Alkueläimistä amfoterisiini B tehoaa muun muassa kala-azar-nimiseen trooppiseen tautiin.


title: Amfoterisiini B

text: Lääkkeen päävaikutustapa on vaikutus sienten ergosteroliin, joka on niiden keskeisiä steroideja. Aineen ja steroidin yhteisvaikutuksena solukalvo muuttuu läpäisevämmäksi, kaliumionit poistuvat sienisoluista ja solut tuhoutuvat. Vaikutusta on myös ihmisen puolustusmekanismiin, muun muassa T-lymfosyyttien toimintaan. Aineen puoliintumisaika elimistössä on toista vuorokautta ja se erittyy virtsaan.


title: Amfoterisiini B

text: Amfoterisiini B on huomattavan myrkyllinen munuaisille, mutta saattaa aiheuttaa vaurioita myös maksassa, suolistossa ja keskushermostossa. Näin ollen se on myös potentiaalinen ympäristöhaitta.


title: Amfoterisiini B

text: Amfoterisiini B on WHO:n listalla yhteiskunnalle tärkeimmistä lääkkeistä.


title: This Is Not a Test!

text: This Is Not a Test! on rap-artisti Missy Elliottin viides studioalbumi. Albumi julkaistiin Yhdysvalloissa 25. marraskuuta 2003.


title: This Is Not a Test!

text: Albumi sijoittui Billboard 200 -listan 13. sijalle 143,600 kappaleen viikkomyynnillään. Nyt albumia on myyty Yhdysvalloissa 690,000 kappaletta ja se on myynyt platinaa.


title: Michael Jackson: The Legend Continues

text: Michael Jackson: The Legend Continues on vuonna 1989 ilmestynyt dokumentti Michael Jacksonista.


title: Lautsi vastaan Italia

text: Lautsi vastaan Italia on oikeustapaus, jossa Euroopan ihmisoikeustuomioistuimen kehotti vuonna 2009 Italian valtiota poistamaan krusifiksit koulujen seiniltä, mutta ihmisoikeustuomioistuimen suuri jaosto päätti vuonna 2011, että kyseessä ei ole syrjintä ja että krusifikseja ei tarvitse poistaa.


title: Lautsi vastaan Italia

text: Tuomioistuimen päätöksen mukaan krusifiksit rikkovat uskonnonvapautta ja rajoittavat vanhempien oikeutta kasvattaa lapsensa oman vakaumuksensa mukaisesti. Ristiinnaulitunkuvat säädettiin Italiassa pakollisiksi koululuokissa Benito Mussolinin valtakaudella 1920-luvulla. Laki on yhä voimassa, vaikka katolisella kirkolla ei ole ollut Italiassa virallista valtionuskonnon asemaa vuoden 1984 jälkeen.


title: Lautsi vastaan Italia

text: Tapaus siirtyi käsiteltäväksi Euroopan ihmisoikeustuomioistuimessa sen jälkeen kun Italian perustuslakituomioistuin hylkäsi asian käsittelyn. Kanteen nosti suomalaissyntyinen, nykyisin Italiassa asuva Soile Lautsi. Marraskuussa 2009 tehdyssä päätöksessä Euroopan ihmisoikeustuomioistuin kehotti Italiaa poistamaan krusifiksit kouluista. Tuomioistuimen mukaan julkisten koulujen tulee noudattaa tasapuolisuutta opetuksessa, johon osallistuminen on pakollista.


title: Lautsi vastaan Italia

text: Kaikki Italian puolueet ilmoittivat kannattavansa krusifiksien säilyttämistä kouluissa. "Corriere della Sera" -lehden marraskuussa 2009 tekemän mielipidetiedustelun mukaan 84 prosenttia italialaisista kannatti perinteistä tapaa. Maaliskuussa 2010 julkistettiin, että asia otetaan uuteen käsittelyyn Euroopan ihmisoikeustuomioistuimessa.


title: Lautsi vastaan Italia

text: Tuomioistuimen suuri jaosto käsitteli asian maaliskuussa 2011 ja katsoi, että Euroopan ihmisoikeussopimuksen 1 lisäpöytäkirjan 2 artiklaa ei ollut rikottu eikä ollut tarpeen tutkia EIS 14 artiklan rikkomusta. Tosin sanoen Italian valtiolla oli oikeus pitää krusifikseja luokkahuoneiden seinillä eikä tämä ollut sopimuksen 14 artiklan tarkoittamaa syrjintää.


title: Lautsi vastaan Italia

text: Euroopan ihmisoikeustuomioistuimen päätöksen ennustettiin muodostuvan merkittäväksi ennakkotapaukseksi muidenkin Euroopan maiden julkisissa kouluissa. Esimerkiksi Yhdysvalloissa koululuokissa ei voi olla ristiinnaulitunkuvia kirkon ja valtion eron vuoksi. Professori Martin Scheininin mukaan krusifiksien kieltäminen julkisten koulujen seinillä muistuttaa tärkeästä rajasta uskonnon pakkosyötölle.


title: Lautsi vastaan Italia

text: Kreikan ortodoksisen kirkon johtaja, arkkipiispa Ieronymos piti tuomioistuimen päätöstä huonona. Hänen mukaansa päätös otti huomioon vain ateistisen vähemmistön oikeudet, mutta jätti huomiotta kristittyjen enemmistön oikeudet. "The Guardianin" poliittinen toimittaja Michael White ei ymmärtänyt, miksi suomalainen nainen muuttaa Italiaan ja alkaa vastustaa krusifikseja oikeustoimin. Hänen mukaansa katoliset tunnukset ovat yhtä keskeisesti italialaisia asioita kuin ”pizza, mafia, bling ja jalkapallossa huijaaminen”.


title: Etuvartio

text: Etuvartio (pidemmin etuvartiosto, englanniksi "outpost") on joukko, jonka tarkoituksena on valvoa varsinaisen joukon etumaastoa ja varoittaa vihollisesta.


title: White Skull

text: White Skull on italialainen heavy metal -yhtye. He tulivat tunnetuksi 1995- luvulla kun tekivät ensimmäisen albuminsa. Amerikassa he ovat hyvin tunnettuja.


title: Operaatioanalyysi

text: Operaatioanalyysi on toisen maailmansodan loppuvaiheissa 1944–1945 kehittynyt suunnittelun menetelmä, jonka tarkoituksena oli optimoida Yhdysvaltain ilmavoimien ja Kuninkaallisten ilmavoimien douhetistinen, strateginen ilmapommitustoiminta optimaalisesti Suur-Saksan valtakunnan alueelle. Koska kyse oli logistisesta suunnittelusta, siitä tuli toisen maailmansodan jälkeen myös liiketaloustieteellinen laskentatoimen osa-alue, jolla pyrittiin parantamaan tavaroiden markkinointiin liittyvää jakeluverkostoa. Operaatioanalyysissä käytetään matemaattisina apuvälineinä muun muassa lineaarista optimointia, peliteoriaa ja jonoteoriaa.


title: Fuad Muzurović

text: Fuad Muzurović (, s. 3. marraskuuta 1945) on bosniahertsegovinalainen jalkapallovalmentaja ja entinen puolustaja.


title: Fuad Muzurović

text: Muzurović pelasi valtaosan urastaan pienessä jugoslavialaisseura FK Jedinstvo Bijelo Poljessa, jonka legendaarisiin puolustajiin hän edelleen kuuluu. Vuonna 1965 hän siirtyi FK Sarajevoon, jossa voitti kaudella 1966/67 Jugoslavian mestaruuden. Tämän jälkeen hän palasi FK Jedinstvoon, jossa lopetti pelaajauransa 1975.


title: Fuad Muzurović

text: Valmennusuransa Muzurović aloitti FK Sarajevossa 1977. Hänen johdollaan seura sijoittui kaudella 1979/80 Jugoslavian liigassa toiseksi häviten mestaruuden Belgradin Punaiselle tähdelle seitsemällä pisteellä. Hän jätti tehtävänsä 1981 ja toimi sittemmin FK Prištinan ja turkkilaisen Adana Demirsporin päävalmentajana. Hän palasi FK Sarajevoon kaudeksi 1991/92, mutta Bosnian sodan vuoksi pesti jäi lyhyeksi.


title: Fuad Muzurović

text: Vuonna 1995 Muzurović sai kunnian olla ensimmäinen Bosnia ja Hertsegovinan maajoukkueen päävalmentaja. Vaikka hän ei onnistunutkaan luotsaamaan sodan runteleman maan joukkuetta arvokisoihin, jäi Muzurovićin aika historiaan mm. Sarajevossa 3–0 voittoon päättyneestä Tanska-ottelusta.


title: Fuad Muzurović

text: Maajoukkuepestinsä jälkeen Muzurović toimi valmentajana Adanasporissa ja qatarilaisessa Al-Arabi Sports Clubissa. Kauden 2001/02 talvitauolla hän siirtyi FK Sarajevon peräsimeen ja luotsasi seuran kauden päätteeksi Bosnian ja Hertsegovinan cupin voittajaksi. Tämän jälkeen hän toimi lyhyen aikaa egyptiläisen Al Masryn ja japanilaisen Cerezo Osakan päävalmentajana ilman mainittavaa menestystä.


title: Fuad Muzurović

text: Joulukuussa 2006 Muzurović palasi Bosnia ja Hertsegovinan maajoukkuevalmentajaksi. Hänen johdollaan Serbia sijoittui EM2008-karsintalohkossaan neljänneksi. Hän sai potkut tehtävistään joulukuussa 2007.


title: Hong Kong 97

text: Hong Kong 97 (tyyliteltynä HONGKONG1997) on HappySoftin kehittämä shoot 'em up, joka julkaistiin vuonna Super Nintendo Entertainment Systemille. Peli on saanut huonon maineen sen huonosta laadusta.


title: Hong Kong 97

text: Peli sijoittuu vuoteen 1997, jolloin kiinalaisia alkaa siirtyä Hong Kongiin, mikä aiheuttaa rikollisuuden nousun. Hong Kong lähettää Bruce Leen sukulaisen, Chinin (joka näyttää Jackie Chanilta Wheels on Meals-elokuvassa) tappamaan kaikki 1,2 miljardia kiinalaista. Kiinalaiset lähettävät Chinin perään kuolleen johtajan Tong Shau Pingin (Deng Xiaoping), joka on muutettu aseeksi. Pelin tarkoituksena on tappaa kiinalaiset ja Tong Shau Ping. Chin kuitenkin kuolee, jos häneen osutaan kerran.


title: Hong Kong 97

text: Pelin tarkoituksena on tappaa kiinalaisia joita kävelee koko ajan ruudun poikki ylhäältä alas. Joskus tapetut viholliset pudottavat esineitä, joita ovat vihreä pallo, joka tappaa Chinin jos tämä tähän koskee, sekä huumeruiske, joka antaa Chinille hetken voittamattomuuden. Kun aikaa on kulunut tarpeeksi, Tong Shau Pingin pää ilmestyy ruudulle, ja pelaajan pitää tappaa se. Jos pelaaja onnistuu, peli jatkuu samoin kuvioin siihen asti kunnes pelaaja kuolee, jolloin ruudulle ilmestyy aito kuva kuolleesta ruumiista, jonka yläpuolella lukee verinen "Dead Chin" teksti ja alhaalla lukee "Chin is DEAD!". Tämän jälkeen tulee lopputekstit ja peli alkaa alusta.


title: Riku Nieminen

text: Riku Nieminen (s. 1. marraskuuta 1986 Kajaani) on suomalainen näyttelijä, rumpali ja tanssija. Hänet tunnetaan parhaiten MTV3:n viihdeohjelmista "Putous", "Totuuden torvet", "Vedetään hatusta" ja "1001 Rikua", sekä suuren suosion saavuttaneesta Munamies-sketsihahmostaan.


title: Riku Nieminen

text: Nieminen kiinnostui näyttelemisestä nähtyään 8-vuotiaana Jim Carreyn tähdittämän "The Mask – naamio" -elokuvan (1994). 12-vuotiaana Nieminen esiintyi ensimmäistä kertaa ammattimaisessa produktiossa Kajaanin kaupunginteatterissa. Ylioppilaaksi valmistumisen jälkeen hän pääsi ensimmäisellä yrittämällä Teatterikorkeakouluun ja valmistui vuonna 2012 teatteritaiteen maisteriksi.


title: Riku Nieminen

text: Vuodesta 2008 Nieminen on ollut Teatteri Nirvanan jäsen. Hänellä oli kolme roolia (Kanpo, Jumala ja Michael Jackson) Teatterin näytelmässä "Paratiisi", joka sai kunniamaininnan teatterialan järjestöjen vuoden 2011 Thalia-gaalassa. Nieminen on ollut myös improvisaatioryhmä Riskiryhmän jäsen. Hänellä on ollut roolit Ryhmäteatterin "Tuntemattomassa sotilaassa" (2007) ja Suomenlinnan kesäteatterissa esitetyssä "Peter Panissa" hän esitti nimiroolia. (2012), Lisäksi hän on näytellyt Lappeenrannan kaupunginteatterin "Nummisuutareissa" sekä Kansallisteatterin näytelmässä "HOMO!" (2011–2012). Vuonna 2013 Nieminen esiintyi "Jekyll & Hyde" -musikaalin nimiroolissa Turun kaupunginteatterissa, suoriutuen vakuuttavasti haastavasta kaksoisroolistaan. Näytelmää esitettiin puolentoistavuoden ajan lähes poikkeuksetta täysille katsomoille. Kesällä 2015 Riku Nieminen esiintyy Meri Oulun kesäteatterin Tangot solmussa -musiikkiikomediassa Kössinä.


title: Riku Nieminen

text: Näyttelemisen lisäksi Nieminen on harrastanut myös telinevoimistelua ja rumpujen soittoa sekä viisi vuotta kilpatanssia ja myöhemmin jazztanssia poikaryhmässä. Hänen tanssitaustansa on johtanut erilaisiin projekteihin, kuten Tanssii tähtien kanssa -ohjelman tuomaristoon ja tanssia sekä musiikkia yhdistävään Herkkä Orkesteri -yhtyeeseen. Nieminen on soittanut myös rumpuja Profeetta-rockyhtyeessä ja perkussioita ja kazoota Neljä Ässää -katusoittoyhtyeessä. Nieminen kuuluu vakituisena jäsenenä King-nimiseen yhtyeeseen ja soittaa siinä rumpuja.


title: Riku Nieminen

text: Nieminen asuu Helsingissä ja on naimisissa näyttelijä Annika Poijärven kanssa. Vuodesta 2009 Nieminen on toiminut aktiivisesti Zeitgeist-liikkeessä, jonka perustajan Peter Josephin tekstejä hän on kääntänyt suomeksi. Syksyllä 2016 Nieminen perusti oman YouTube-kanavan "Riku Doing Stuff and Being Annoying".


title: Pieneläinklinikka

text: Pieneläinklinikka on yritys, joka tarjoaa eläinlääkäripalveluita. Pieneläinklinikalla työskentelee usein myös yksi tai useampi pieneläinhoitaja. Pieneläinklinikat ovat usein yksityisiä osakeyhtiöitä tai ammatinharjoittajien ylläpitämiä yrityksiä. Pieneläinklinikoilla tarjotaan usein myös muita eläinlääkintään liittyviä oheispalveluita, kuten lemmikkitarvikkeiden tai eläintenruokien myyntiä. Pieneläinklinikoita on myös valtiollisia tai kunnallisia. Suuria pieneläinklinikoita voidaan myös kutsua eläinsairaaloiksi.


title: Perunantutkimuslaitos

text: Perunantutkimuslaitos on Seinäjoen Ylistarossa, MTT:n tutkimusaseman yhteydessä sijaitseva tutkimuslaitos, joka tekee perunoihin ja niiden viljelyyn liittyviä tutkimuksia. Perunantutkimuslaitos toimi helmikuuhun 2011 asti Hämeenlinnan Lammilla.


title: Perunantutkimuslaitos

text: Lammilla toimiessaan Perunantutkimuslaitos alkoi koeviljellä saksalaisen kemianyhtiö Basfin puolesta Amfloraa ja toista geenimuunneltua tärkkelysperunaa.


title: Perunantutkimuslaitos

text: Perunantutkimuslaitoksen sivusto


title: The Cookbook

text: The Cookbook on rap-artisti Missy Elliottin kuudes studioalbumi, joka julkaistiin 4. heinäkuuta 2005.


title: The Cookbook

text: Albumilta julkaistiin yhteensä kolme singleä, joista ensimmäinen "Lose Control" julkaistiin 27. toukokuuta 2005. Se sijoittui sijalle kolme Billboard Hot 100 -listalla. Toinen single "Teary Eyed" julkaistiin 8. elokuuta 2005. Se menestyi paljon heikommin, kuin edeltäjänsä eikä se saavuttanut listasijoja. Kolmas single "We Run This" julkaistiin 21. helmikuuta 2006 ja se sijoittui 48. sijalle Billboard Hot 100 -listalla.


title: The Cookbook

text: Albumi sijoittui Billboard 200 -listan 2. sijalle. Se on myös myynyt kultaa Yhdysvalloissa ylitettyään 645,000 kappaleen myynnin. Albumi oli myös ehdolla Grammygaalassa parhaana rap-albumina.


title: Amflora

text: Amflora on geenimuunneltu BASF:n kehittämä peruna. Se on erittäin tärkkelyspitoinen ja jopa limaisen tuntuinen, minkä vuoksi paperiteollisuus käyttää sitä tärkkelysperunana, paperin täyteaineena. Lajike on tarkoitettu myös rehuksi mutta ei ihmisravinnoksi.


title: Amflora

text: Siinä, missä tavalliset tärkkelysperunat tuottavat tärkkelyksenä amyloosia ja amylopektiiniä, tuottaa Amflora pääasiassa vain amylopektiiniä.


title: Amflora

text: Amfloraa aletaan koeviljellä Suomessa vuonna 2010 Perunantutkimuslaitoksella Hämeenlinnan Lammilla sekä Seinäjoella. Sitä istutetaan 2010 Saksassa noin 20 hehtaarin, Ruotsissa 100 hehtaarin ja Tšekissä noin 150 hehtaarin alueelle. Saksan ja Ruotsin viljelyala menee siemenlisäykseen ja Tšekin teollisuuskäyttöön.


title: Amflora

text: BASF:n siirtogeenisistä perunalajikkeista Fortuna menee elintarviketeollisuuteen muun muassa perunalastujen raaka-aineeksi.


title: Amflora

text: Perunajauho


title: Helena Rängman

text: Paula Helena Rängman (s. 23. syyskuuta 1977 Helsinki) on suomalainen näyttelijä ja laulaja. Hänet tunnetaan etenkin rooleistaan Yle TV2:n sarjoista "Lehmän vuosi", "Uusi päivä" sekä "Kimmo". Rängman on valmistunut Teatterikorkeakoulusta teatteritaiteen maisteriksi.


title: Helena Rängman

text: Rängman on näytellyt myös useissa näytelmissä Tampereen Teatterissa, Tampereen Työväen Teatterissa, Kotkan kaupunginteatterissa sekä Rovaniemen teatterissa. Esiintymisen lisäksi Rängman opettaa ja ohjaa harrastajia, nuoria ja lapsia muun muassa Kirkkonummen kunnan kesäleireillä ja Tampereen Nuorisoteatterissa.


title: Helena Rängman

text: Rängman on naimisissa näyttelijä Marko Keskitalon kanssa ja parilla on yksi tytär.


title: Rahaprosessi

text: Rahaprosessi on taloudenpitäjän rahavirtojen kuvaus. Rahaprosessi kulkee vaihdantataloudessa toiseen suuntaan kuin reaaliprosessi, rahasta vastikkeellisesti tarjotut tavarat ja palvelukset.


title: Logos (täsmennyssivu)

text: Logos voi tarkoittaa seuraavia:


title: Seili (albumi)

text: Seili on Jenni Vartiaisen toinen sooloalbumi. Se julkaistiin virallisesti 14. huhtikuuta 2010 sekä tätä ennen digitaalisesti ja rajoitettuna ennakkopainoksena 31. maaliskuuta. Albumia on myyty multiplatinalevyn verran, virallisten tilastojen mukaan noin 152 000 kappaletta ja se on noussut 15 Suomen kaikkien aikojen myydyimmän albumin joukkoon.


title: Seili (albumi)

text: Kappaleiden tekemiseen osallistuivat Jenni Vartiaisen itsensä lisäksi Jukka Immonen, Teemu Brunila, Mariska ja Paula Vesala. "Seili"-albumilla Vartiainen on osallistunut aiempaa enemmän eri instrumenttien soittamiseen ja muun muassa avausraita ”Koti” on hänen itse pianolla soittamansa ja sovittamansa. Mariskan sanoitukset ovat tuoneet esiin Vartiaisen synkempää puolta, kun taas Brunilan tekstit ovat positiivisempia. Vartiainen otti vaikutteita kappaleiden soundiin lauluista, joita hän oli valinnut nuoruudessaan luisteluohjelmiinsa. Kansien sisätekstit ovat Vartiaisen omaa käsialaa, niin kuin ensimmäisellä "Ihmisten edessä" -albumillakin. Albumin kannen on suunnitellut yhdessä Vartiaisen kanssa Janne Uotila, ja kannen kuvan on ottanut Juha Mustonen.


title: Seili (albumi)

text: Albumin nimeksi otettu Seili on Turun saaristossa sijaitseva saari, jonne leprapotilaita lähetettiin 1600-luvulta 1800-luvulle eristyksiin ja sen jälkeen mielisairaita. Vartiaisen mukaan nimi tarkoittaa vertauskuvallisesti ”matkaa tuntemattomaan saareen, pakenemista arjesta musiikin maailmaan”. Albumin toinen kappale ”Seili” on Mariskan sanoittama ja Vartiaisen ja Immosen säveltämä.


title: Seili (albumi)

text: "Seili" julkaistiin digitaalisesti ja rajoitettuna fyysisenä ennakkopainoksena 31. maaliskuuta 2010, mutta kauppoihin levy ilmestyi virallisesti vasta 14. huhtikuuta. Albumi julkaistiin myös rajoitettuna vinyylipainoksena 14. tammikuuta 2011 osana Levyale-kampanjaa. Painos myytiin alle viikossa loppuun. Musiikkivideo julkaistiin kappaleista ”En haluu kuolla tänä yönä” (ohjaus Miikka Lommi), ”Nettiin” (ohjaus Misko Iho), ”Missä muruseni on” (ohjaus Mikko Harma) ja ”Eikö kukaan voi meitä pelastaa?” (ohjaus Jukka Immonen, Jenni Vartiainen).


title: Seili (albumi)

text: Albumilta julkaistiin kuusi singleä. Ensimmäisenä 1. helmikuuta 2010 julkaistu ”En haluu kuolla tänä yönä” teki Music Control -radiolistan ennätyksen nousemalla julkaisuviikollaan sijalle 7, ja se nousi saman listan ykkössijalle kolmannella listaviikollaan. Levyn toisena singlenä julkaistiin kappale ”Nettiin”. Kolmas sinkku oli ”Missä muruseni on”, neljäs ”Duran Duran” ja viides ”Eikö kukaan voi meitä pelastaa”. Viimeisin ”Minä ja hän” julkaistiin lähes kaksi vuotta albumin julkaisun jälkeen Voice of Finlandin tuoman näkyvyyden vuoksi.


title: Seili (albumi)

text: "Seili" sai hyvän vastaanoton niin arvostelijoilta kuin yleisöltä. Vartiainen keräsi palkinnot vuoden 2010 Emma-gaalassa kategorioissa Vuoden albumi, Vuoden biisi (”En haluu kuolla tänä yönä”), Vuoden myydyin albumi, Vuoden pop-/rockalbumi, Vuoden live-esiintyjä ja Vuoden naissolisti. Lisäksi ”Missä muruseni on” sai yleisöäänestyksessä Vuoden musiikkivideon Emman. Albumin kansi valittiin keväällä 2012 yleisöäänestyksessä Suomen kaikkien aikojen toiseksi parhaaksi levynkanneksi "Roadrunnerin" jälkeen. "Seililtä" julkaistuja kolmea singleä ”En haluu kuolla tänä yönä”, ”Missä muruseni on” ja ”Duran Duran” on myyty yli kultalevyrajan, yli 5 000 kappaletta.Huhtikuussa 2010 digitaalisen julkaisunsa jälkeen "Seili" asettui Suomen albumilistalla ykköseksi. Vähitellen albumin sijoitus laski 7. sijalle saman vuoden elokuuhun mentäessä, minkä jälkeen sijoitus vaihteli neljännen ja seitsemännen sijan välissä. "Seili" nousi takaisin ykkössijalle lokakuussa ja pysyi kärkikolmikossa 23 viikkoa vuoden 2011 maaliskuun alkuun. Albumi pysyi kaikkiaan 15 viikkoa listaykkösenä, 58 viikkoa Top 10:ssä ja itse listalla yhteensä 62 peräkkäistä viikkoa eli yli vuoden. "Seili" palasi listalle heinäkuussa 2011 sijalle 17 ja edelleen sijalle kaksi, minkä jälkeen se putosi listalta. "Seili" oli vuoden 2010 ostetuin albumi ja myi multiplatinaa.


title: The Girl Is Mine

text:
The Girl Is Mine on Michael Jacksonin ensimmäinen single, joka julkaistiin Thriller-albumilta vuonna 1982. Kappale on yksi Say Say Say ja The Man -kappaleidein ohella, jossa McCartney ja Jackson duetoivat keskenään.
Tuplamallineet:


title: The Girl Is Mine

text: The Girl Is Mine 2008 on alkuperäisen kappaleen uudelleenmiksattu versio Thriller 25-albumilta. Paul McCartney ei esiinny tässä versiossa vaan sen sijaan mukana on rap-artisti will.i.am. Kappale julkaistiin albumin ensimmäisenä singlenä 14. tammikuuta 2008.


title: Jaakko Ilkka Virtanen

text:
Jaakko Ilkka Virtanen (s. 6. toukokuuta 1961) on suomalainen dokumenttielokuvien tekijä ja lääkäri. Hänen tunnetuimpia elokuviaan ovat "Viisi tilannekuvaa" (1990), "Kuusi tapaa lähestyä naista" (1990), "Kahdeksan kohtaloa" (1992) ja "Miehen mitta" (1999). "Kuusi tapaa lähestyä naista" palkittiin Tampereen elokuvajuhlilla.
Virtanen opiskeli lääketiedettä Turun yliopiston lääketieteellisessä tiedekunnassa vuosina 1980–1982, mutta keskittyi pian elokuvien maailmaan. Vuonna 1995 hän valmistui taiteen maisteriksi Taideteollisen korkeakoulun elokuvataiteen osastolta. Vuonna 2008 Virtanen aloitti uudelleen lääketieteen opiskelun Turussa ja on valmistunut lääketieteen lisensiaatiksi.


title: Jaakko Ilkka Virtanen

text: Virtanen toimi Mikkelin läänin läänintaitelijana 1994–1997 sekä tämän jälkeen Tampereen ammattikorkeakoulun vuosia elokuvataiteen lehtorina.


title: Jaakko Ilkka Virtanen

text: Virtanen on toiminut omaa nimeään kantavan tuotantoyhtiö "Jaakko Ilkka productionsin" omistajana vuodesta 1991. Hänen perheeseensä kuuluu kolme poikaa.


title: Jaakko Ilkka Virtanen

text: "Raivo" (1986) on Andy Warhol -mainen minimalismikokeilu kuvista, joissa lyödään lekalla. "Liitto" (1988) kuvaa oululaisen homoparin elämää, "Viisi tilannekuvaa" (1990) katkaisuhoitoaseman alkoholistiasiakkaita ja työntekijöitä. Elokuvassa "Kuusi tapaa lähestyä naista" (1990) haastatellaan kreetalaisia miehiä, jotka tarjoavat seuraa länsimaista lomamatkalle tuleville naisille. "Kahdeksan kohtaloa" (1992) jatkoi "Viiden tilannekuvan" teemoja nyt sosiaaliviranomaisten työtä lama-aikana kuvaamalla. Samana vuonna Yle TV2 -kanavan Dokumenttiprojektiiin Virtanen toteutti somalipakolaisia ja heidän vastaanottoaan Suomessa kuvaavan dokumentin "En ole rasisti, mutta kuitenkin…".


title: Jaakko Ilkka Virtanen

text: Suomen EU-jäsenyyden varmistuttua Virtanen teki dokumentin "Suomi-karjan antibioottikuuri" (1993), joka kertoi elämästä sotkamolaisilla karjatiloilla samaan aikaan, kun Brysselissä tehtiin isoja päätöksiä. "Rakastaa, rakastaa, ei rakasta" (1995) pohtii kehitysvammaisten ihmissuhdeasioita, "Kaksi tietä Atlantaan" (1997) seuraa vammaisurheilijoiden valmistautumista paralympialaisiin. "Miehen mitta" tarttui rohkeiden miesesiintyjien myötä ajankohtaiseen Viagra- ja potenssikeskusteluun.


title: King of Pop

text: King of Pop on Michael Jacksonin kokoelma-albumi, joka julkaistiin hänen 50-vuotissyntymäpäiviensä kunniaksi syksyllä 2008. Albumista julkaistiin 26 eri versiota. Versioiden kappalelistaan saivat vaikuttaa Sony BMG:n alueilla olevien maiden kansalaiset äänestämällä. Albumia on myyty yli viisi miljoonaa kappaletta.


title: David Luiz

text: David Luiz Moreira Marinho, joka tunnetaan paremmin nimellä David Luiz (s. 22. huhtikuuta 1987 Diadema, São Paulon osavaltio, Brasilia) on brasilialainen jalkapalloilija, joka edustaa lontoolaisseura Chelseaa. Hänen luontainen pelipaikkansa on keskuspuolustaja, mutta hän on pelannut myös puolustavan keskikenttäpelaajan roolissa.


title: David Luiz

text: David Luiz aloitti ammattilaisuransa Esporte Clube Vitóriasta, jossa hän pelasi ensimmäisen ottelunsa 16-vuotiaana. Hän nousi nopeasti joukkueen puolustuspään luottopelaajaksi, hyvän ilmapelin sekä kovan pelityylin ansiosta.


title: David Luiz

text: 31. tammikuuta 2007 David Luiz siirtyi portugalilaiseen Benficaan lainasopimuksella. Hän teki ensiesiintymisensä joukkueessa UEFA cupin ottelussa ranskalaista Paris Saint-Germainia vastaan ja pelasi keskuspuolustuksessa yhdessä Andersonin kanssa korvaten loukkaantunutta Luisãoa. Benfica hävisi ottelun numeroin 2–1, mutta eteni jatkoon yhteimaalein 4–3.


title: David Luiz

text: 12. maaliskuuta 2007 hän pelasi ensimmäisen pääsarjaottelunsa União Leiriaa vastaan. Kauden päätteeksi hän teki viisivuotisen sopimuksen joukkueen kanssa. 5. elokuuta 2007 hän teki ensimmäisen maalinsa ottelussa Sporting Clube de Portugalia vastaan. Kauden aikana David Luiz pelasi kuitenkin vain kahdeksassa ottelussa, Benfican sijoituttua lopulta viidenneksi.


title: David Luiz

text: 11. tammikuuta 2009 David Luiz teki ensimmäisen maalinsa pääsarjassa kotiottelussa Sporting Bragaa vastaan. Hän pelasi suurimman osan kaudesta vasempana laitapuolustajana.


title: David Luiz

text: Kaudella 2009–2010 hän pelasi yhteensä 49 virallista ottelua. Benfica voitti kauden aikana kaksi pokaalia, ensimmäisen joukkue varmisti 21. maaliskuuta 2010, kun se voitti Taça da Ligan loppuottelussa Porton. Myöhemmin keväällä joukkue voitti maan pääsarjamestaruuden viiden vuoden tauon jälkeen.


title: David Luiz

text: Tammikuussa 2011 David Luiz siirtyi Englannin valioliigan Chelseaan 25 miljoonan euron siirtosummalla. Hän teki ensiesiintymisensä joukkueessa 6. helmikuuta 2011 kotiottelussa Liverpoolia vastaan.


title: David Luiz

text: 1. maaliskuuta 2011 hän teki ensimmäisen maalinsa Chelseassa, kun joukkue kohtasi arkivihollisensa Manchester Unitedin Stamford Bridgellä. Manchester United meni ottelussa 1–0-johtoon, mutta David Luiz tasoitti osumallaan sen numeroihin 1–1 ja lopulta Frank Lampard viimeisteli lontoolaisseuran 2–1-voiton. Toisen maalinsa joukkueessa David Luiz teki 20. maaliskuuta 2011 toista manchesterilaisseuraa Manchester Cityä vastaan päällään.


title: David Luiz

text: 23. toukokuuta 2014 Chelsea ilmoitti hyväksyneensä ranskalaisseura Paris Saint-Germainin ostotarjouksen David Luizista. Siirron toteutumiseksi tarvittiin enää, että pelaaja ja joukkue pääsevät yhteisymmärrykseen henkilökohtaisista ehdoista. Siirto toteutui kesän siirtoikkunan avautuessa 10. kesäkuuta 2014, ja siirtokorvauksen arvioitiin olevan noin 49 miljoonaa euroa.


title: David Luiz

text: Kahden PSG:ssä vietetyn vuoden jälkeen, Luiz palasi Chelseaan elokuun siirtoikkunan viimeisenä päivänä.


title: David Luiz

text: David Luiz valittiin ensimmäistä kertaa Brasilian maajoukkueen kokoonpanoon 10. elokuuta 2010 pelattuun ystävyysotteluun Yhdysvaltoja vastaan. Hän teki samaisessa ottelussa myös ensiesiintymisensä uuden päävalmentaja Mano Menezesin alaisuudessa, joka korvasi tehtävässä Dungan vuoden 2010 MM-kilpailuiden jälkeen. Hän on pelannut maajoukkueessa 47 ottelua ja tehnyt 3 maalia.


title: Marko Keskitalo

text: Marko Tapani Keskitalo (s. 7. kesäkuuta 1970 Kungsbacka, Ruotsi) on suomalainen näyttelijä. Hän on työskennellyt lukuisissa teattereissa (mm. Rovaniemen Teatteri, Tampereen Teatteri, Tampereen Työväen Teatteri, Teatteri 2000, Pyynikin Kesäteatteri, Himosteatteri) sekä TV-sarjoissa (Lehmän vuosi, Kotikatu, Ojat on rajat). Hän on naimisissa näyttelijä Helena Rängmanin kanssa ja pariskunnalla on yksi lapsi.


title: Marko Keskitalo

text: Marko myös tutkii Jupe Keskitalon kanssa yliluonnollisia ilmiöitä YouTubessa kanavalla Aavedata.


title: Detlef Schrempf

text: Detlef Schrempf (s. 21. tammikuuta 1963 Leverkusen) on saksalainen entinen koripalloilija.


title: Detlef Schrempf

text: Schrempf pelasi nuoruudessaan jalkapalloa. Hän aloitti koripalloilun 13-vuotiaana, mutta alkoi pelaamaan lajia kunnolla vasta 16 vuoden iässä, jolloin hän nousi Bayer Giants Leverkusenin edustusjoukkueeseen. Schrempf pelasi seurassa yhden kauden ajan, jonka jälkeen hän lähti vaihto-oppilaaksi Yhdysvaltoihin. Hän pelasi Centralian lukion joukkueessa sentterinä ja voitti joukkueensa kanssa osavaltion mestaruuden.


title: Detlef Schrempf

text: Vuodet 1982–1985 Schrempf pelasi yliopistokoripalloa Washingtonin yliopistossa, jossa hänet valittiin viimeisenä kautena Pacific-10 Conferencen parhaaksi pelaajaksi. Schrempf osallistui , jossa hän oli Dallas Mavericksin kahdeksas varaus. Hän pelasi joukkueessa uransa kolme ensimmäistä kautta, kunnes siirtyi kesken kauden 1988–1989 Indiana Pacersiin. Schrempf tuli tunnetuksi joukkueessa hyvänä kuudentena pelaajana ja hänet valittiin vuosina 1991 ja 1992. Vuonna 1993 Schrempf siirtyi Seattle SuperSonicsiin, jonka paidassa hän pääsi kaudella 1995–1996 NBA:n finaaleihin. Ne Seattle hävisi voitoin 4–2 Chicago Bullsille. Vuonna 1999 Schrempf siirtyi Portland Trail Blazersiin pelaten joukkueessa uransa kaksi viimeistä kautta.


title: Detlef Schrempf

text: Kesällä 2006 Schrempf liittyi Seattlen apuvalmentajaksi yhden vuoden mittaisella sopimuksella.


title: Poliisiautot Suomessa

text: Poliisiautot ovat Suomessa valkosinisiä autoja. Autoihin on vuodesta 2016 lisätty keltaisia heijastepintoja. Nykyisin poliisilla on Suomessa käytettävissään noin 1 500 virka-autoa. Autot ovat poliisin käytössä keskimäärin 7 vuotta, ennen kuin ne myydään huutokaupoissa. Suomalaiset poliisiautot varustetaan poliisin käyttöön sopiviksi Profile Vehicles Oy:ssä Iisalmessa.


title: Poliisiautot Suomessa

text: Suomessa poliisi sai ensimmäiset autonsa 1900–1910-lukujen vaihteessa. Ensimmäiset autot toimitettiin pääasiassa Turkuun ja Helsinkiin ja ne olivat ulkoasultaan normaalien autojen tapaisia. Poliisiautojen punainen hälytysvalo muuttui siniseksi vuonna 1967. Poliisi-tekstillä varustetut kattokilvet tulivat käyttöön 1950-luvun lopulla, ensimmäisenä Euroopassa. Oma erityinen tunnusväri autoihin tuli 1980-luvulla. Nimitystä "Musta Maija" käytetään pakettiauton pohjalle rakennetusta poliisiautosta, jonka suurta takaosastoa etenkin menneinä vuosina käytettiin pidätettyjen ja päihtyneiden kuljettamiseen. "Musta-Mari"-nimitystä käytti siitä ainakin Ilta-Sanomat artikkelissaan vuonna 1932.


title: EMEA

text: EMEA-lyhententeellä voidaan viitata seuraaviin termeihin:


title: Lou Costello

text: Lou Costello oik. Louis Francis Cristillo (6. maaliskuuta 1906 – 3. maaliskuuta 1959) oli yhdysvaltalainen näyttelijä. Yhdessä Bud Abbottin kanssa he muodostivat Abbott ja Costello -komediaparin, joka oli koossa 1936–1956.


title: Lou Costello

text: Abbottin ja Costellon hajottua, Costello ehti vielä näytellä elokuvassa "Neropatti pulassa", ennen kuolemaansa 1959. Lou Costello on saanut kolme tähteä Hollywood Walk of Famelle.


title: Rapulokki

text: Rapulokki ("Larus atlanticus") eteläamerikkalainen lokki. Se elää Kaakkois-Uruguayssa ja Argentiinassa, mutta lisääntyy vain Argentiinassa. Lajin holotyypin kuvaili Claes Christian Olrog Mar del Platasta 1958.


title: Aavikkolokki

text: Aavikkolokki ("Larus modestus"), myös "Leucophaeus modestus", on eteläamerikkalainen lokki. Sen elinympäristö käsittää Pohjois-Chilen ja mahdollisesti Etelä-Perun sisämaan aavikoita, etenkin Atacaman aavikon. Ruokailevia ja pesimättömiä lintuja tavataan Tyynenmeren rannikolla Ecuadorista Etelä-Chileen. Lajin holotyypin kuvaili Johann Jakob von Tschudi Lurinista Liman eteläpuolelta 1843.


title: Edward Mannock

text: Edward Corringham Mannock (24. toukokuuta 1887 – 26. heinäkuuta 1918) oli brittiläinen ensimmäisessä maailmansodassa kunnostautunut lentäjä-ässä, joka palkittiin kuolemansa jälkeen Viktorian ristilläLondon Gazette 31463/9136 (18.7.1919) Viitattu 3.3.2010. Hänelle oli eläessään myönnetty palveluksestaan myös muita virallisia tunnustuksia, kuten Distinguished Service Order ja Military Cross -kunniamerkit.


title: Edward Mannock

text: Mannockin pudottamien viholliskoneiden määrä vaihtelee eri lähteissä ja kriteereillä 50–73:n välillä.


title: Edward Mannock

text: Edward Mannock sai surmansa ilmataistelussa hänen lentokoneensa sytyttyä vihollisen maatulesta palamaan ja pudottua linjojen taakse. Virallisesti hänen ruumiinsa hautapaikka on tuntematon, mutta BBC:n Timewatch -sarjan episodin "Ensimmäiset lentoässät" (esitetty YLEn ykkösellä 3. maaliskuuta 2010) mukaan on erittäin luultavaa, että hänen leposijansa on "tuntemattoman brittiläisen lentäjän" paikalla Laventien sotilashautausmaalla. Mannockin nimi on kaiverrettu Faubourg d'Amiensin sotilashautausmaan muistomerkkiin Arrasissa, Canterburyn tuomiokirkon seinälaattaan ja Wellingboroughin sotamuistomerkkiin.


title: Telephone (kappale)

text:
Telephone on Lady Gagan kappale, jolla esiintyy myös Beyoncé. Kappale on toinen singlejulkaisu "The Fame Monster" -EP:ltä. Kappaleen ovat kirjoittaneet Gagan lisäksi LaShawn Daniels, Lazonate Franklin, Beyoncé sekä Rodney Jerkins, joka on myös tuottanut kappaleen. Kappale voitti vuoden 2010 MTV Video Music Awards -gaalassa parhaan yhteisen kappaleen palkinnon.
siitä on kuvattu musiikki video
Jonas Åkerlundin ohjaama musiikkivideo kuvattiin 28. helmikuuta. Gaga on kertonut, että "Telephone" jatkuu siitä, mihin "Paparazzin" minielokuvamainen musiikkivideo päättyi. Lady Gaga on joutunut vankilaan, mutta pääsee ulos, kun Beyoncé maksaa takuut ja he lähtevät Kill Bill -autolla kohti kahvilaa, jossa he myrkyttävät ihmiset ja lopussa he lähtevät kahvilasta ja Gaga lupaa Beyoncélle, etteivät he enää ikinä palaisi. Musiikkivideo julkaistiin 11. maaliskuuta kello 23.30 EST. Gaga on itse kommentoinut videota: ""Säälittää Bad Romancen puolesta, sillä Telephonen videosta tuli paljon parempi"".


title: Lai Châu (maakunta)

text: Lai Châu on maakunta Vietnamin luoteisosassa, Kiinan ja Laosin vastaisella rajalla, Tây Bắcin alueella. Sen pääkaupunki on nimeltään Lai Châu. Maakunnan pinta-ala on 9 112 km². Vuonna 2009 maakunnassa oli 370 tuhatta asukasta. Väkiluvultaan maakunta on Vietnamin toiseksi pienin. Maakunnassa asuu 23 etnisen ryhmän edustajia, etenkin thaita ja hmongeja.


title: Johann Ernst Altenburg

text: Johann Ernst Altenburg (15. kesäkuuta 1734 Weißenfels - 14. toukokuuta 1801 Bitterfeld) oli saksalainen säveltäjä, urkuri ja trumpetisti.


title: Johann Ernst Altenburg

text: Hänen isänsä Johann Kaspar Altenburg (1688-1761) oli myös muusikko ja konserttitrumpetisti. Hän aloitti opettamaan poikaansa muusikoksi jo varhain, Johann Ernstin ollessa vain 2-vuotias. Aikuisiän saavuttaessaan Johann Ernst oli taitava trumpetisti, muttei onnistunut löytämään töitä sellaisena. Hän opetteli soittamaan urkuja ja kaksi vuotta kestäneiden opintojen jälkeen muutti ulkomaille. 1767 hän muutti Landsbergiin lähelle Hallen kaupunkia, jossa toimi urkurina. Hänen palkkansa oli huono ja hän kuoli köyhyydessä 1801. Säveltäjänä hänet tunnetaan erityisesti kuudesta cembalolle säveltämästään sonaatista.


title: Curzio Malaparte

text: Curzio Malaparte, oik. Kurt Erich Suckert, (9. kesäkuuta 1898 – 19. heinäkuuta 1957) oli italialainen toimittaja, kirjailija ja diplomaatti.


title: Curzio Malaparte

text: Malaparten isä oli saksalainen, äiti italialainen. Hän käytti vuodesta 1925 alkaen sukunimeä Malaparte, joka tarkoittaa kirjaimellisesti "paha osa" ja on humoristinen väännös nimestä Bonaparte ("hyvä osa").


title: Curzio Malaparte

text:
Ensimmäisessä maailmansodassa Malaparte haavoittui vakavasti. Hän liittyi fasistipuolueeseen, mutta Benito Mussolini karkotti hänet liian vapaamielisenä Liparin saarelle. Hän pääsi ulkomaanmatkoille jälleen vuodesta 1938.
Ennen toista maailmansotaa hän toimi torinolaisen La Stampan päätoimittajana. Sodan aikana hän toimi Corriere della Seran sotakirjeenvaihtajana ja Italian armeijan upseerina muun muassa Suomessa. 1941 hän joutui palaamaan Italiaan, oman tulkintansa mukaan siksi, että Joseph Goebbels kyllästyi hänen artikkeleidensa neuvostomielisyyteen, tapahtumia seuranneen kollegan mukaan kuitenkin siksi, että auto hajosi. Pian hän pyysi lupaa lähteä Suomeen, jossa hän työskenteli kaksi vuotta, Mussolinin pidätykseen saakka. Italiaan palattuaan hän siirtyi liittoutuneiden puolelle yhtenä ensimmäisistä.


title: Curzio Malaparte

text: Malaparte asui vuodesta 1947 Pariisissa. Poliittiselta kannaltaan hän kääntyi kommunismin suuntaan. Hän kirjoitti näytelmät Marcel Proustista ja Karl Marxista, mutta niiden suosio jäi vähäiseksi. Hänen ohjaamansa elokuva "Kielletty Kristus" ("Il Cristo Proibito", 1951) sen sijaan palkittiin Berliinin elokuvajuhlilla, ja Yhdysvalloissa se valittiin yhdeksi viidestä vuoden 1953 parhaista ulkomaisista elokuvista.


title: Curzio Malaparte

text: Hän kirjoitti värikkäitä, pitkälle fiktiivisiä reportaaseja Lapista ja Karjalan rintamalta, samoin hän käyttää teoksissaan todellisuutta taiteen ja tarinan raaka-aineena. "Kaputt" kuvaa muka historiallisia tapahtumia Suomessa, mutta tosiasiassa niissä on absurdia komiikkaa, kuten haavoittunut hirvi, jota presidentti Risto Ryti hoivaa. Malaparte suunnitteli myöhemmin paluuta Suomeen ja romaanin kirjoittamista Suomesta ja Lapista, mutta teos jäi suunnitelma-asteelle.


title: Curzio Malaparte

text: Matti Kurjensaari liikkui sota-aikana Malaparten kanssa, ja tavattuaan tämän myöhemmin Pariisissa, kysyi tämän omituisesta Laatokka-kuvauksesta, jossa järveen on uponnut suuret määrät hevosia, kun niitä todellisuudessa oli ollut enintään pari. Malaparte puolustelee kuvausta taiteilijan vapaudella. Myös Ilmari Turja hämmästeli Malaparten omaperäistä tulkintaa tapahtumista Suomessa, joskin piti teokseen syntynyttä tunnelmaa todellisuutta vastaavana. Viimeisinä vuosinaan Malaparte kallistui Kiinan-vierailunsa jälkeen maolaisuuden suuntaan


title: Curzio Malaparte

text: Vähän ennen kuolemaansa Malaparte kääntyi katolisuuteen. Hän kuoli 59-vuotiaana keuhkosyöpään.


title: Rocky Mountain Revue

text: Rocky Mountain Revue on yksi NBA:n kesäliigoista. Turnauksen isännöijänä toimii Utah Jazz. Ensimmäistä kertaa Rocky Mountain Revue järjestettiin vuonna 1984 ja vuodesta 1990 lähtien sitä on pelattu nykyisellä sarjajärjestelmällä. Viime vuosina turnauksen suosio ja katsojaluvut ovat laskeneet.


title: Peter Mueller (pikaluistelija)

text: Peter Alan Mueller (s. 27. heinäkuuta 1954) on yhdysvaltalainen pikaluistelija ja pikaluisteluvalmentaja.


title: Peter Mueller (pikaluistelija)

text:
Mueller voitti olympiakultaa 1 000 metrin pikaluistelussa Innsbruckissa 1976. Matka oli tuolloin ensimmäistä kertaa mukana olympialaisissa. Hän kilpaili samoissa olympialaisissa myös 500 metrin matkalla, jolla hän sijoittui viidenneksi. Hän menestyi myös pikaluistelun sprinttimaailmanmestaruuskilpailuissa, joissa hän voitti pronssia vuonna 1976 ja hopeaa vuonna 1977. Mueller lopetti kilpailu-uransa vuonna 1980, Lake Placidin olympialaisten jälkeen. Hän kilpaili noissa olympialaisissa 1 000 metrin matkalla, ja sijoittui viidenneksi.
Oman urheilu-uransa jälkeen Mueller on toiminut pikaluisteluvalmentajana. Hän on valmentanut muun muassa olympiakultaa voittaneita yhdysvaltalaisia Bonnie Blairia ja Dan Jansenia. Vuodesta 2003 hän toimi Norjan pikaluistelumaajoukkueen päävalmentajana, mutta hänet erotettiin tehtävästä loppuvuonna 2009, kun yksi joukkueen luistelijoista, Maren Haugli, oli syyttänyt häntä seksuaalisesta häirinnästä. Vuonna 2018 hänet valittiin Suomen pikaluistelumaajoukkueen päävalmentajaksi.
Peter Mueller on ollut naimisissa yhdysvaltalaisen pikaluistelijan Leah Poulosin ja alankomaalaisen pikaluistelijan Marianne Timmerin, entisen valmennettavansa, kanssa, mutta molemmat liitot päättyivät eroon. Hänellä on kaksi aikuista lasta.


title: Steven Jay Russell

text: Steven Jay Russell (s. 14. syyskuuta 1957) on yhdysvaltalainen huijari ja naamioituja, joka on karannut vankilasta useita kertoja. Hänet tunnetaan myös lempinimillä Houdini ja King Con, ja hänen ÄO:nsa on 163.


title: Steven Jay Russell

text: Konservatiivinen perhe Virginia Beachilta adoptoi Steven Jay Bashamin, joka sittemmin sai adoptioperheensä sukunimen. 1970-luvulla Russell oli sekä poliisi että perheellinen, ja hän eli melko tavallista elämää Virginiassa. Russell käytti osan ajastaan biologisen äitinsä etsimiseen. Hän käytti apunaan viranomaistyön tietokantoja.


title: Steven Jay Russell

text: Russell huijasi tiensä White Swan Foodservice -nimisen ruokapalvelun myyntipäälliköksi Texasin Houstoniin vakuuttamalla Ronald Elmquistin, silloisen toimitusjohtajan, loistavilla tutkinnoillaan ruokapalveluiden johdosta. Todellisuudessa hän ei ollut koskaan suorittanut alan tutkintoa.


title: Steven Jay Russell

text: Kun paljastui että Russell on homoseksuaali, hän menetti työnsä White Swanissa. Sen jälkeen hän ehti kuitenkin vakuuttaa kaksi muuta ruoka-alan toimitusjohtajaa pätevyydestään ennen kuin paljastui lopullisesti huijariksi. Hänet pidätettiin myös siveettömästä käytöksestä Houston Parkin puistosta, joka tunnettiin homomiesten kohtauspaikkana. Tämä oli alku hänen rikolliselle elämälleen.


title: Steven Jay Russell

text:
Russellilla on ollut vähintään 14 eri peitenimeä. Pakojensa aikana hän on naamioitunut muun muassa tuomariksi, poliisiksi, lääkäriksi ja yleismieheksi.
21. toukokuuta 1993 Russell pääsi ulos Houstonissa sijaitsevasta Harrisin piirikunnan vankilasta hankkimissaan siviilivaatteissa. Jälkeenpäin hän tekaisi väärennetyt suositukset ja sai töitä North American Medical Managementin rahoitusjohtajana. Hän kavalsi yhtiöltä tuhansia dollareita. Vuonna 1995 hän jäi kiinni vakuutusalan huijarina, ja hänet lähetettiin takaisin Harrisin piirikunnan vankilaan. Siellä hän tapasi elämänkumppaninsa Phillip Morrisin.


title: Steven Jay Russell

text: Vuonna 1996 Harrisin piirikunnassa Russell esiintyi tuomarina ja laski omat takuunsa 900 000 dollarista 45 000 dollariin, jotka hän välittömästi maksoi. Hänet pidätettiin 10 päivää myöhemmin Floridasta, josta hänet lähetettiin takaisin Texasiin. Samana vuonna hän alkoi ottaa vankilan taidetunteja. Joka tunti hän nappasi vihreän tussin ja piilotti sen sänkynsä alle. Lopulta hänellä oli tarpeeksi tusseja, jotta hän pystyi värjäämään vankila-asunsa vihreäksi. Koska kaikki vankilan lääkealan ammattilaiset pitivät vihreitä univormuja, Russell yksinkertaisesti käveli ulos vankilasta esiintyen lääkärinä.


title: Steven Jay Russell

text: Vuonna 1998 Russell oli jälleen Harrisin piirikunnassa. Tällä kertaa hän oli suorittamassa 45 vuoden tuomiota varastettuaan 800 000 dollaria houstonilaiselta yhtiöltä, joka hallinnoi lääkealan rahoituksia. Russell sai myös 20 lisävuotta aikaisemmasta paostaan. Hän sai myöhemmin siirrettyä Phillip Morrisin Dallasin piirikunnan vankilaan, josta hän yritti vapauttaa tämän.


title: Steven Jay Russell

text: Vankilassa Russell alkoi suunnitella kaikkein uskaliainta pakoaan. Hän alkoi lukea vankilassa kirjoja AIDSista ja HI-viruksesta. Hän alkoi myös ottaa laksatiivia saadakseen itselleen AIDSin oireita. Russell käytti vankilan kirjoituskonetta väärentääkseen lääketieteellisen todistuksen siitä, että hän kärsi kyseisestä sairaudesta, ja vakuutti sillä lääkärit "terveydentilastaan" 24. helmikuuta. 13. maaliskuuta hän sai vankilan lääkärin uskomaan, että "tilanteen vaatima ehdonalainen vapaus" Houstonin sairaalaan oli myönnetty samaisena päivänä. Päästyään vapaaksi Russell esiintyi lääkärinä ja ilmoitti vankilaan kuolleensa AIDSiin.


title: Steven Jay Russell

text: Maaliskuun 20. päivä Russell esiintyi virginialaisena miljonäärinä, ja yritti saada 75 000 dollarin lainan NationsBankilta Dallasissa. Kun pankkivirkailijat tulivat epäileväisiksi ja hälyttivät poliisin, Russell teeskenteli sydänkohtauksen ja hänet kuljetettiin sairaalaan. FBI määräsi hänet vartiointiin, mutta Russell onnistui teeskentelemään FBI:n agenttia matkapuhelimellaan ja määräsi vartijansa lähtemään pois. Russell käveli ulos sairaalasta ja jahti alkoi taas.


title: Steven Jay Russell

text: Russell pidätettiin 7. huhtikuuta 1998 Fort Lauderdalessa kun hän oli kävelemässä autolleen. Hänet lähetettiin jälleen kerran Texasiin, tällä kertaa 144 vuoden vankeuteen. Russellin teoreettinen vapautumispäivä on 12. heinäkuuta 2140, mikä tarkoittaa, ettei hän tule enää koskaan vapautumaan. Lukuisten pakojensa ja rikostensa takia Russell suorittaa rangaistustaan Polunsky Unit -vankilan eristyssellissä.


title: Steven Jay Russell

text:
Discovery Channel on esittänyt Russellista 43 minuutin pituisen dokumentin vuonna 2011. Kyseessä on "I (Almost) Got Away with It" -sarjan kolmannen tuotantokauden yhdeksäs jakso nimeltään "Got a Boyfriend to Support".
Vuonna 2009 hänestä tehtiin myös elokuva nimeltä "I Love You Phillip Morris", jossa Russellia esitti Jim Carrey ja Phillip Morrisia Ewan McGregor.


title: Steven Jay Russell

text: Steve McVicker on kirjoittanut Russellista samannimisen kirjan vuonna 2003.


title: Sơn La (maakunta)

text: Sơn La on maakunta Vietnamin luoteisosassa, Laosin vastaisella rajalla, Tây Bắcin alueella. Sen pääkaupunki on nimeltään Sơn La. Maakunnan pinta-ala on 14 174 km². Vuonna 2009 maakunnassa oli 1,08 miljoonaa asukasta. Maakunnassa asuu monia etnisiä ryhmiä kuten mat, hmongit, daot ja muongit. Alueesta 80% on vuoristoa, jonka lisäksi on kaksi tasankoa Son La ja Moc Chau.


title: Tales of the Texas Rangers

text: Tales of the Texas Rangers oli NBC:n esittämä yhdysvaltalainen kuunnelmasarja, jonka ensimmäinen jakso lähetettiin 8. kesäkuuta 1950 ja viimeinen 14. syyskuuta 1952. Sarjan pääosassa oli Joel McCrea, joka näytteli ranger Jace Pearsonia.


title: Tales of the Texas Rangers

text: "Tales of the Texas Rangersin" samannimistä televisioversiota esitti CBS. Sen ensimmäinen jakso lähetettiin 3. syyskuuta 1955 ja viimeinen 25. toukokuuta 1957. Tässä versiossa Jace Pearsonia näytteli Willard Parker.


title: Sotalapset (elokuva)

text: Sotalapset on suomalainen dokumenttielokuva vuodelta 2003, jonka on ohjannut Erja Dammert. Elokuva käsittelee talvi- ja jatkosodan lastensiirtoja sodan jaloista pois lähetettyjen lasten näkökulmasta. Elokuva seuraa yksittäisten henkilöiden elämäntarinaa heidän sotalapsuutensa ajan. He kertovat erosta vanhemmista, matkasta naapurimaahan ja uudesta perheestä. Elokuva sisältää myös sota-ajan arkistomateriaalia. Elokuva voitti vuoden 2003 Parhaan dokumentin Jussin.


title: Luettelo vuoden 2010 urheilutapahtumista

text: Tämä on luettelo vuoden 2010 urheilutapahtumista. Luettelo on keskeneräinen.


title: Ahmad Jamal

text: Ahmad Jamal on yhdysvaltalainen jazzpianisti. Hänet tunnetaan erityisesti melodisesta improvisoinnistaan ja minimalistisesta soittotyylistään, jolla oli merkittävä vaikutus 50-luvun lopun jazzmusiikkiin. Monet myöhemmät pianistit, kuten Bill Evans, Red Garland, Herbie Hancock, Keith Jarrett ja McCoy Tyner, ovat ottaneet vaikutteita Jamalin soittotyylistä. Miles Davis arvosti Jamalia suuresti, ja halusi pianistinsa Garlandin jäljittelevän Jamalin soittotyyliä mahdollisimman tarkasti.


title: Ahmad Jamal

text: Ahmad Jamal, alkuperäiseltä nimeltään Frederick Russell Jones, syntyi Pittsburghissa 2. heinäkuuta vuonna 1930. Hän oli lapsesta alkaen musiikillisesti lahjakas, ja aloitti pianonsoiton kolmevuotiaana. Muodollista pianokoulutusta hän sai seitsemänvuotiaasta lähtien. Hän innostui jazzmusiikista kuultuaan Erroll Garnerin soittoa, ja alkoi 17-vuotiaana keikkailla pianistina. Jamalin uran alkuaikojen tärkeitä vaikuttajia olivat muun muassa Duke Ellingtonin, Earl Hinesin ja Count Basien big bandit, klassiset säveltäjät kuten Claude Debussy ja Maurice Ravel, sekä myöhemmin Garnerin, Art Tatumin ja Nat King Colen pianotriot.


title: Ahmad Jamal

text: Jamalin ammattilaisura alkoi vuonna 1948 George Hudsonin yhtyeessä, ja myöhemmin hän siirtyi Joe Kennedy Jr:n kvartettiin, jonka mukana hän nauhoitti albumin "Chamber Music of the New Jazz". Ensimmäisen oman bändinsä, trion nimeltään The Three Strings, Jamal perusti vuonna 1951. Kokoonpanoon kuuluivat kitaristi Ray Crawford ja basisti Eddie Calhoun. Vuonna 1956 Jamal vaihtoi piano-basso-rummut-formaattiin, josta hänet parhaiten tunnetaan. Rumpali Vernell Fournierin ja basisti Israel Crosbyn kanssa hän soitti Chicagon Pershing-hotellin vakituisena yhtyeenä. He nauhoittivat vuonna 1958 huippusuositun live-albumin "At the Pershing: But Not for Me", joka sisälsi muun muassa Jamalin tunnetuksi tulleen sovituksen kappaleesta ”Poinciana” sekä George Gershwinin säveltämän nimikkoraidan ”But Not for Me”. Albumi pysyi Billboardin listalla yli kaksi vuotta, pitempään kuin yksikään jazzalbumi siihen asti.


title: Ahmad Jamal

text: Trioformaatin lisäksi Jamal on soittanut myös muissa kokoonpanoissa, muun muassa orkesterien kanssa. 1970-luvun lopulla hän alkoi kokeilla sähköisten instrumenttien sisällyttämistä musiikkiinsa. Hän soittaa edelleen säännöllisesti kiertueilla erilaisissa kokoonpanoissa.


title: Naoko Yamazaki

text: Naoko Yamazaki () (s. 27. joulukuuta 1970) on japanilainen astronautti, joka lensi toisena japanilaisena naisena avaruudessa. Ensimmäinen oli Chiaki Mukai. Yamazaki kuuluu Japanin avaruusjärjestöön (JAXA).


title: Naoko Yamazaki

text: Yamazaki valmistui luonnontieteiden kandidaatiksi 1993 ja filosofian maisteriksi 1996 Tokion yliopistosta.


title: Naoko Yamazaki

text: Yamazaki osallistui Kansainvälisen avaruusaseman japanilaisen moduulin, Kibōn, kehittämiseen. Toukokuussa 2004 Yamazaki suoritti Sojuz-valmennuksen kosmonauttien koulutuskeskus Juri Gagarinissa, Tähtikaupungissa, Venäjällä. Yamazaki aloitti astronauttikoulutuksen kesäkuussa 2004 Lyndon B. Johnson Space Centerissä Houstonissa, Texasissa. Marraskuussa 2008 JAXA julkisti Yamazakin osallistuvan STS-131 -avaruussukkulalennolle vuonna 2010. STS-131 laukaistiin kohti Kansainvälistä avaruusasemaa (ISS) 5. huhtikuuta 2010.


title: Menonen

text: Menonen on kylä Urjalassa Pirkanmaalla. Se sijaitsee valtatie 9:n varrella. Asukkaita kylässä on noin 300. Kylässä toimi vuoteen 2007 peruskoulun 1–6 luokkien opetusta antanut Menosten koulu. Kylällä toimivia järjestöjä ja yhteisöjä ovat Menosten kylätoimikunta, Menosten VPK, Menosten maa- ja kotitalousseura, Menosten diakoniapiiri ja Menosten kalastuskunta. Kyläyhdistys on ylläpitänyt myös kahta museota: moonamiesmuseota ja sen yhteydessä olevaa koulumuseota. Vuonna 2012 museoiden toiminta käyntikohteina oli loppunut ja ne toimivat enää virtuaalisesti osana kyläyhdistyksen verkkosivuja.


title: Jarmo Mäkilä

text: Jarmo Esa Antero Mäkilä (s. 1. heinäkuuta 1952 Rauma) on suomalainen taidemaalari ja kuvanveistäjä. Häntä on luonnehdittu yhdeksi Suomen keskeisistä postmodernismia edustavista kuvataiteilijoista. Maalaukset ovat usein hätkähdyttäviä ja niissä on mukana eroottista ja yhteiskunnallisista ainesta.


title: Jarmo Mäkilä

text: Mäkilä opiskeli Taideteollisessa oppilaitoksessa 1970–1971 ja Suomen Taideakatemian koulussa 1970–1973. Hänen ensinäyttelynsä oli vuonna 1970. Hän on opettanut Taideteollisessa korkeakoulussa 1978–1988 ja Kuvataideakatemiassa 1988–1989 sekä toiminut vuosina 1993–1994 Kuvataideakatemian vt. professorina. Mäkilä toimi vuosina 1978–1982 Taidemaalariliiton varapuheenjohtajana ja 1982–1986 puheenjohtajana. Hän on ollut myös Suomen Taiteilijaseuran puheenjohtaja vuosina 1986–1991.


title: Jarmo Mäkilä

text: Mäkilän maalaukset olivat aluksi tummasävyisiä ja realistisia. 1960-luvun lopun ja 1970-luvun alun poliittinen liikehdintä ja ilmapiiri näkyi Mäkilän varhaisissa töissä muun muassa työläisaiheina. Mäkilän postmoderneissa maalauksissa historialliset ja modernit elementit yhdistyvät barokkimaisen runsaiksi näkymiksi. 1980-luvulla hän käytti töissään aiheita populaarikulttuurista ja kulutusyhteiskunnan pintailmiöistä, mutta liitti niihin myös mytologisia aineksia tai korkeakulttuurin aihemaailmaa. Teoksissa esiintyi esimerkiksi punkkarien kuvia ja bodattuja ihmishahmoja. Mäkilä luettiin pian Suomen keskeisimpiin postmoderneihin maalareihin.


title: Jarmo Mäkilä

text: Mäkilä on tunnettu erityisesti suurista ja värikkäistä akryylimaalauksistaan, joissa hän saattaa yhdistellä aiheita maalaustaiteen historiasta, sarjakuvista, mainoksista, rock-kuvastosta tai elokuvista. Mäkilä on lisäksi julkaissut sarjakuva-albumit "Aavekaupunki" (1988), "Daydreamer" (2002) ja "Taksi van Goghin korvaan" (2008). Teoksiin on sisältynyt 1970-luvulta lähtien myös omakuvia.


title: Jarmo Mäkilä

text: Vuonna 2002 Mäkilälle myönnettiin Pro Finlandia -mitali ja vuonna 2014 taiteilijaeläke.


title: The Man I Love

text: ”The Man I Love” on George Gershwinin säveltämä ja Ira Gershwinin sanoittama laulu vuodelta 1924. Siitä on tullut yksi Gershwinien tunnetuimmista lauluista ja yksi 1920-luvun suosituimmista jazzstandardeista.


title: The Man I Love

text: Kappale kirjoitettiin alun perin Broadway-musikaaliin "Lady, Be Good!", mutta kaihoisa balladi ei sopinut muuten nopeatempoiseen musikaaliin. Ensin se siirrettiin toiseen näytökseen ja lopulta pudotettiin kokonaan, kun koeyleisöt antoivat enemmän aplodeita musikaalin nopeammille tanssikappaleille. Vuonna 1927 Gershwinit ehdottivat laulua "Strike Up the Band" -musikaaliin, mutta näytelmä keskeytettiin ulkopaikkakunnilla pidettyjen koenäytösten jälkeen. Seuraavana vuonna kappale oli ehdolla Sigmund Rombergin ja Gershwinien yhteistyönä kirjoittamaan näytelmään "Rosalie", mutta se pudotettiin tälläkin kertaa ohjelmistosta ennen ensi-iltaa.


title: The Man I Love

text: Kappaleen pelasti englantilainen perijätär, kreivitär Edwina Mountbatten, joka kuuli George Gershwinin esittävän sitä New Yorkissa pidetyillä kutsuilla ja pyysi saada kopion nuottijulkaisusta. Palattuaan Lontooseen kreivitär järjesti kappaleen Berkeley Square Orchestran ohjelmistoon, ja sitä kautta siitä tuli nopeasti suosittu Lontoon musiikkipiireissä. Kappale levisi myös Pariisin mustien jazzbändien repertuaariin. Kappaleen ulkomainen suosio sai kustantaja Max Dreyfusin markkinoimaan kappaletta Tin Pan Alleyn kautta, ja Yhdysvaltojen läpimurto tapahtui lopulta vuonna 1928, jolloin Marion Harris, Sophie Tucker, Paul Whiteman ja Fred Rich nousivat kukin omalla versiollaan singlelistoille.


title: The Man I Love

text: Jazzartisteista kappaleen ovat esittäneet muun muassa Art Tatum vuonna 1933, Billie Holiday Lester Youngin kanssa vuonna 1939 sekä Coleman Hawkins vuonna 1943. Suomeksi laulua on esitetty nimillä ”Tuo mies” (san. Terttu Jaakola) ja ”Mies toiveiden” (san. Pertti Reponen).


title: Lemmikkikasvit

text: Lemmikkikasvit ("Boraginaceae") on koppisiemeniskasvien Boraginales-lahkoon kuuluva heimo, johon kuuluu 110 sukua ja 1595 lajia.


title: Lemmikkikasvit

text: Lemmikkikasveja esiintyy lähes koko pohjoisella pallonpuoliskolla, ne puuttuvat vain arktisilta alueilta. Enimmin lajeja on pohjoisella lauhkealla eli temperaattisella vyöhykkeellä; tropiikin vuoristoissa on muutamia.


title: Lemmikkikasvit

text: Lemmikkikasvit ovat usein karkeakarvaisia ruohoja, yksi-, kaksi- tai monivuotisia, harvoin pensaita. Lehtiasento on usein kierteinen. Lehtisuonista tavallisesti vain keskisuoni on selvästi näkyvissä. Kukinto on kiertyvä viuhko (kiemura) ja siinä on tavallisesti yksi tukilehti kutakin kukkaa kohden. Kukat ovat tavallisesti säteittäissymmetrisiä. Teriö on suppilomainen, liuskat siirottavia, ja tavallisesti putken suulla on teriön sisäänpainaumia. Sikiäin on väliseinien jakama, ja vartalo kiinnittyy sen tyveen ja on ontto. Luotti on pistemäinen tai pallomainen. Hedelmä on lohkohedelmä, jossa on tavallisesti neljä kovaseinäistä hedelmystä, joiden pinnassa voi olla koukkuja tai muita ulokkeita. Siemenessä on öljyinen endospermi tai se puuttuu. Alkioripustin on lyhyt tai puuttuu. Kromosomiluku n = (4–)12(–13).


title: Lemmikkikasvit

text: Aiemmassa Cronquistin luokittelussa lemmikkikasvit sijoittuivat "Lamiales"-lahkoon, ja heimon sijoittuminen lahkotasolla on ollut epävarmaa, kunnes on saatu tarpeeksi tutkimusnäyttöä siitä, että on tarpeen viedä heimo muutaman muun kanssa omaan lahkoon Boraginales. Lähimmät sukulaiset ovat "Wellstediaceae" ja "Codonaceae".


title: Lemmikkikasvit

text: Heimoon kuuluu neljä tribusta:


title: Lemmikkikasvit

text: Jotkin luettelon suvuista viedään nykyään "Boraginales"-lahkon muihin heimoihin.Suomessa yleisimpiä luonnonvaraisia lemmikkikasveja ovat peltolemmikki ("Myosotis arvensis"), rantalemmikki ("Myosotis laxa"), luhtalemmikki ("Myosotis scorpioides") ja lehtoimikkä ("Pulmonaria obscura").


title: Pyörösiiat

text: Pyörösiiat ("Prosopium") on Pohjois-Amerikassa ja koillisessa Aasiassa elävä siikojen alaheimoon ("Coregoninae") kuuluva lohikalasuku, johon luetaan kuusi lajia. Näistä kolmella on suhteellisen laaja levinneisyys sisävesissä, kolme muuta tunnetaan vain Utahin ja Idahon rajalla sijaitsevasta Bear Lake -järvestä.


title: Lions Gate Bridge

text: Lions Gate Bridge (virallisesti First Narrows Bridge) on teräsrakenteinen riippusilta Brittiläisessä Kolumbiassa, Kanadassa. Se ylittää Burrard Inlet -vuonon ja yhdistää Vancouverin kaupungin vuonon pohjoisrannalla sijaitseviin North Vancouverin kaupunkiin sekä West Vancouverin ja North Vancouverin kuntiin. Sillan suunnitteli Monsarrat and Pratley -yhtiö. Rakentamisesta vastasi Dominion Bridge Company ja Hamilton and Chambers. Stuart Cameron & Cy. -yhtiö rakensi sillalle johtavat rampit.


title: Lions Gate Bridge

text: Sillan kokonaispituus mukaan lukien sille johtavat rampit on 1 517 metriä. Pisin jänneväli on 472,75 metriä, ja pylonit ulottuvat 111 metrin korkeuteen. Lions Gate on läntisen Kanadan pisin silta, ja se on ollut Vancouverin maamerkki valmistumisestaan lähtien. Sillan eteläpäässä silta ja siihen johtava tie kulkevat historiallisen ja luonnonkauniin Stanley Parkin luonnonpuiston läpi, minkä takia sillan rakentamista vastustettiin alkujaan jyrkästi. Sillan rakentamiselle annettiin lopulta lupa, sillä rakennustyöt loivat alueelle työpaikkoja 1930-luvun laman aikana. Rakennustyöt alkoivat 31. maaliskuuta 1937, ja silta avattiin liikenteelle vuonna 1938.


title: Lions Gate Bridge

text: Sillalla on kaikkiaan kolme kaistaa, joista keskimmäistä käytetään ruuhkahuippujen tasaamiseen. Aamuruuhkan (6.00–9.00) aikaan kaksi kaistaa johtaa etelään ja yksi pohjoiseen. Iltapäivällä (15.00–18.45) kaksi kaistaa johtaa pohjoiseen ja ainoastaan yksi etelään. Muina aikoina keskikaistan suuntaa vaihdetaan tarpeen mukaan.


title: Lions Gate Bridge

text: 24. maaliskuuta 2005, Lions Gate silta nimettiin Kanadan kansallishistorialliseksi kohteeksi.


title: Lions Gate Bridge

text: 1930-luvun alussa tunnettu Guinness-panimon omistava irlantilainen perhe hankki omistukseensa laajoja maa-alueita West Vancouverista rakentaakseen alueelle uudisasuntoja. Alue oli kuitenkin eristyksissä muusta Vancouverista, ja perhe päätti rakentaa uuden sillan Burrardvuonon yli ja Stanley Parkin läpi Vancouveriin. Sillan rakentamista vastustettiin kuitenkin useista syistä. Suurimpana ongelmana koettiin Stanley Parkin läpi kulkeva tie. Lupa rakentamiseen kuitenkin lopulta myönnettiin ja rakennustyöt aloitettiin 31. maaliskuuta 1937. Valmistuttuaan sillalla oli ainoastaan kaksi kaistaa, yksi molempiin suuntiin. Liikennemäärien kasvaessa kaistat määriteltiin uudelleen, kaksi ajokaistaa ja keskimmäinen kaista toimi ohituskaistana. Samalla sillan ylittäjiltä alettiin periä tullimaksua. Vuonna 1963 Brittiläisen Kolumbian hallinto osti sillan Guinnessin suvulta ja poisti tullimaksut sekä asensi nykyisen valo-ohjauksen kaistoille, mikä mahdollisti ruuhkahuippujen tasaamisen. Vuoden 1986 Vancouverissa järjestetyn maailmannäyttelyn kunniaksi Guinnessin suku kustansi sillalle asennetun juhlavalaistuksen.


title: Lions Gate Bridge

text: 1970-luvun alussa sillan pohjoispään kansirakenteet olivat erittäin huonossa kunnossa, ja niiden perusparannus myönnettiin Buckland & Taylor Ltd. -yhtiölle. Perusparannus suoritettiin 1975. Silta suljettiin yön ajaksi (noin 6,5 tunniksi) ja vanha kansirakenne vaihdettiin uuteen. Tämä oli ensimmäinen kerta maailmassa, kun päivisin käytössä olevan sillan, kansirakenteet vaihdettiin häiritsemättä liikennettä. Samaa tekniikkaa käytettiin myöhemmin San Franciscon Golden Gate Bridgen ja New Yorkin George Washington Bridgen perusparantamisessa. Vuosien 2000 ja 2001 välillä sillan koko kansirakenne uusittiin. Jalankulkija- ja polkupyöräkaistat siirrettiin kannatinvaijereiden ulkopuolelle, minkä ansiosta ajoratoja pystyttiin leventämään. Kansirakenteen uusiminen suoritettiin jälleen yöaikaan sulkemalla silta ja vaihtamalla yksi kansiosa kerrallaan.


title: Frode Rønning

text: Frode Rønning (s. 7. heinäkuuta 1959) on norjalainen entinen pikaluistelija.


title: Frode Rønning

text: Rønning kilpaili pikaluistelun sprinttimatkoilla (500 m ja 1 000 m) kolmissa talviolympialaisissa, Lake Placidissä 1980, Sarajevossa 1984 ja Calgaryssä 1988. Parhaiten hän menestyi ensimmäisissä olympialaisissaan, joissa hän voitti 1 000 metrillä pronssia ajalla 1.16,91 (jakoi pronssin Neuvostoliittoa edustaneen Vladimir Lobanovin kanssa), ja sijoittui 500 metrillä neljänneksi ajalla 38,66. Hän myös osallistui kolmiintoista pikaluistelun sprinttimaailmanmestaruuskilpailuihin vuosien 1977 ja 1989 välillä. Hän voitti niistä neljä mitalia, kultaa vuonna 1981, hopeaa vuonna 1978 ja pronssia vuosina 1979 ja 1982.


title: Frode Rønning

text:
Rønning voitti urallaan myös 14 Norjan-mestaruutta. Hän piti kahdentoista vuoden ajan, vuodesta 1979 vuoteen 1991, hallussaan 500 metrin pikaluistelun Norjan-ennätystä. Hänen ennätyksensä 500 metrin matkalla on 37,31 ja 1 000 metrin matkalla 1.15,14.
Rønningin edustamia seuroja olivat Ask Skøyteklubb, Leinstrand Idrettslag ja Oslo Idrettslag. Oman urheilu-uransa jälkeen hän toimi Norjan pikaluistelumaajoukkueen sprinttereiden valmentajana.


title: Eduskuntaryhmän puheenjohtaja

text: Eduskuntaryhmän puheenjohtaja on henkilö, joka johtaa eduskuntaryhmää. Puheenjohtaja osallistuu myös ministeriryhmän kokouksiin. Puheenjohtaja valitaan vuosittain valtiopäivien avajaisten aikaan, ikäpuheenjohtajan johtaessa puhetta. Nykyisten eduskuntaryhmien puheenjohtajat ovat:


title: Benozzo Gozzoli

text: Benozzo Gozzoli (1420–1497) oli italialainen taidemaalari. Hän teki värikkäitä ja yksityiskohtaisia maalauksia, jotka kuvaavat eloisasti oman aikansa ihmisiä ja tapahtumia. Maalaukset ovat saaneet vaikutteita kansainvälisestä gotiikasta.


title: Benozzo Gozzoli

text: Gozzoli toimi aluksi Lorenzo Ghibertin avustajana Firenzen kastekirkon Paratiisin Portit -ovireliefien veistämisessä ja Fra Angelicon avustajana freskoissa.


title: Benozzo Gozzoli

text: Gozzoli maalasi useita freskoja ja alttaritauluja muun muassa Firenzessä, Roomassa ja Pisassa. Hänet tunnetaan parhaiten Firenzen Palazzo Medici-Riccardiin tekemistään freskoista, joista kuuluisin on kolmen kuninkaan kulkuetta kuvaava "Tietäjät itäisiltä mailta". Freskoon on kuvattu Medicien mahtisuvun jäseniä aikalaisineen, ja Gozzoli on sijoittanut myös itsensä kulkueeseen.


title: Erkki Koiso-Kanttila

text: Erkki Antero Koiso-Kanttila (8. joulukuuta 1914 Tampere – 29. lokakuuta 2006 Helsinki) oli arkkitehtuurin professori ja Oulun yliopiston rehtori. Hänen mukaansa nimettiin Erkki Koiso-Kanttilan katu Oulun yliopiston viereen.


title: Erkki Koiso-Kanttila

text: Koiso-Kanttilan vanhemmat olivat rakennusmestari Kustaa Koiso-Kanttila ja Elsa Suomela. Hän tuli ylioppilaaksi Tampereen suomalaisesta yhteiskoulusta 1934 ja valmistui arkkitehdiksi Teknillisestä korkeakoulusta 1942. Koiso-Kanttila teki useita opinto- ja tutkimusmatkoja Eurooppaan ja Yhdysvaltoihin. Hän toimi Lapin rakennuspiirin suunnittelutoiminnan johtajana 1945-1948, Lapin läänin lääninrakennustarkastajana 1949-1959, Suomen arkkitehtiliiton standardoimislaitoksen suunnitteluosaston päällikkönä 1950-1958 sekä liiton asiamiehenä 1951. Helsingin 1. apulaiskaupunginarkkitehti hän oli 1958-1959 ja vs. kaupunginarkkitehti 1959-1961. Oulun yliopiston arkkitehtuurin professorina Koiso-Kanttila toimi 1961-1977, arkkitehtiosaston johtaja hän oli 1975-1977 ja yliopiston rehtori 1965-1968. Oma arkkitehtitoimisto Koiso-Kanttilalla oli vuodesta 1943. Hän toimi 1950-luvulta aina 1980-luvun alkuun useissa Oulun yliopiston suunnittelua ja rekentamista koskeneissa toimielimissä ja oli yliopistojen ja korkeakoulujen rakentamisen neuvottelukunnan puheenjohtaja 1974-1982. Tekniikan alan kunniatohtori Koiso-Kanttilasta tuli 1974.


title: Erkki Koiso-Kanttila

text: Koiso-Kanttila oli sotilasarvoltaan insinöörimajuri (1966), hänen puolisonsa vuodesta 1941 oli Maijaliisa Soivio.


title: Viitasaaren keskuskoulu

text: Viitasaaren keskuskoulu oli Viitasaarella sijaitseva yläkoulu, jossa opetettiin 7.–9. vuosiluokkia.


title: Viitasaaren keskuskoulu

text: Viitasaaren keskuskoulu yhdistettiin Haapaniemen kouluun, joka käsitti aiemmin alakoulun, eli aiemmin ala-asteen. Ennen koulujen yhdistymistäkin alakoululaiset käyttivät Viitasaaren keskuskoulun tiloja esimerkiksi ruokailuun ja käsityöluokkina.


title: Viitasaaren keskuskoulu

text: Keskuskoulu sijaitsi, ja nykyisin Haapaniemen koulu sijaitsee, uimahallin, kirjaston ja nuorisotalon lähellä. Keskuskoulua alettiin remontoida jouluna 2009, ja koulun B-rakennus valmistui kesällä 2010. Peruskorjaus valmistui kokonaisuudessaan maaliskuussa 2011.


title: Viitasaaren keskuskoulu

text: Liikuntatiloina toimivat Viitasaaren urheilukenttä, Viitasaari-Areena ja Hurrikaani-halli.


title: Viitasaaren keskuskoulu

text: Yläkoulun rehtorina toimi Antti Kero vuoteen 2014 saakka, ja häntä seurasi Jari Kunelius. Kero toimi myös oppilaanohjaajana. Koulussa oli yli 300 oppilasta lukuvuonna 2009–2010.


title: Alden

text: Alden tai Aldén voi tarkoittaa seuraavia:


title: Keith Alexander

text: Keith Alexander (14. marraskuuta 1956 Nottingham – 3. maaliskuuta 2010 Lincoln) oli englantilainen jalkapallovalmentaja ja jalkapalloilija. Alexander oli ensimmäinen tummaihoinen ammattilaisseuran päävalmentaja Englannissa, ja kuollessaan hän oli pisimpään päävalmentajana toiminut tummaihoinen.


title: Keith Alexander

text: Alexander kuoli 53-vuotiaana aivoaneurysmaan.


title: Keith Alexander

text: Pelaajana Alexander edusti uransa alkuvaiheessa lukuisia The Football Leaguen ulkopuolisia seuroja. Hän voitti muun muassa FA Vasen pelatessaan Stamfordissa. Lopulta hän eteni konferenssissa pelanneeseen Barnetiin ja sieltä Football Leaguen alimmilla sarjatasoilla pelanneisiin Grimsby Towniin, Stockport Countyyn ja Lincoln Cityyn.


title: Keith Alexander

text: Alexander pelasi myös kolme maaottelua Saint Lucian maajoukkueessa vuonna 1990. Alexanderin vanhemmat olivat syntyjään Saint Lucialta.


title: Keith Alexander

text: Alexander aloitti Lincoln Cityn juniorijoukkueen valmentajana ja 1993 hänet nimitettiin edustusjoukkueen päävalmentajaksi. Hänestä tuli samalla ensimmäinen tummaihoinen ammattilaisseuran päävalmentaja Englannissa. Alexanderin pesti kesti vuoden verran, minkä jälkeen hän toimi Mansfield Townin juniorivalmentajana ja pelasi seuran edustusjoukkueessa vielä kolme ottelua.


title: Keith Alexander

text: Mansfieldin jälkeen Alexander toimi päävalmentajana useissa puoliammattilaisseuroissa kunnes palasi takaisin Lincoln Cityyn 2001. Hän toimi aluksi kakkosvalmentajana ja siirtyi päävalmentajaksi keväällä 2002. Lincoln oli tuolloin selvitystilassa ja 3. divisioonan häntäpäässä. Vastoin odotuksia Alexander onnistui kuitenkin johtamaan Lincolnin kaudella 2002–2003 2. divisioonan nousukarsintojen finaaliin. Marraskuussa 2003 Alexander joutui vaativaan leikkaukseen puhjenneen aivoaneurysman vuoksi. Hän selvisi ja palasi kentän laidalle kolme kuukautta myöhemmin. Lincoln selvisi Alexanderin komennossa vielä kolmesti nousukarsintoihin saavuttamatta kuitenkaan paikkaa ylemmältä sarjatasolta.


title: Keith Alexander

text: Kesällä 2006 Alexander siirtyi Kakkosliigan Peterborough Unitedin päävalmentajaksi, mutta joutui lähtemään tehtävästään tammikuussa 2007 kuuden perättäisen tappion jälkeen. Keväällä 2007 Alexanderista tuli Buryn toiminnanjohtaja ja helmikuussa 2008 hän siirtyi Kakkosliigassa pelanneen Macclesfield Townin päävalmentajaksi.


title: Keith Alexander

text: Alexanderilla kärsi aivovaltimon pullistumista jo 2003 ja hän joutui uudestaan sairaalaan 2009. Hän todettiin kuitenkin terveeksi ja päästettiin kotiin. Alexander sai sairaskohtauksen palattuaan kotiin 2. maaliskuuta 2010 pelatusta ottelusta Notts Countya vastaan ja kuoli sairaalassa seuraavana päivänä.


title: Silent Scream

text: Silent Scream on suomalainen, helsinkiläinen yhtye, joka on perustettu vuonna 2009 hajonneen Varjon raunioista. Varjon perustajajäsenet Antti Lautala ja Henry Waldén olivat sopineet aikanaan, että jos toinen eroaa bändistä tai kuolee, toinen ei jatka bändiä Varjo-nimellä. Waldénin kuoltua tapaturmaisesti syyskuussa 2008 Varjo-yhtye lopetti, ja loput jäsenet jatkoivat nimellä Silent Scream. Silent Screamin kokoonpanossa on nyt kolme jäsentä, Antti Lautala, Jukka Laine ja Matthew Pallasoja. Vuonna 2010 Silent Scream julkaisi ensimmäisen pitkäsoittonsa nimeltään In the Cinema. Albumilla on kuultavissa vaikutteita muun muassa kauhuelokuvien klassikoista ja Killing Joken kaltaisista post-punk -yhtyeistä.


title: Woodside

text: Woodside voi viitata useisiin paikkoihin ympäri maailmaa:


title: Kainuun ammattiopisto

text: Kainuun ammattiopisto (KAO) on ammattioppilaitos, jonka omistaa Kainuun maakunta -kuntayhtymä. Se tarjoaa ammatillista koulutusta nuorille ja aikuisille Kainuussa ja Koillismaalla.


title: Kainuun ammattiopisto

text: Koulutusalat ovat hyvinvointiala, kulttuuriala, luonnonvara-ala, liiketalouden ala, matkailu- ja ravitsemisala, palveluala sekä tekniikan ja liikenteen ala. Ammattiopiston yhteydessä toimii myös maatalousoppilaitos Seppälä.


title: Kainuun ammattiopisto

text: Peruskoulunsa päättäneet nuoret voivat opiskella KAO:ssa ammatillisia perustutkintoja. Ammatillisiin opintoihin voi myös yhdistää ylioppilastutkinnon. Koulutusohjelmia on tarjolla noin 30. Aikuisille KAO tarjoaa ammatillista lisä- ja täydennyskoulutusta, ammatillisia perustutkintoja sekä ammatti- ja erikoisammattitutkintoja. Yrityksille järjestetään henkilöstökoulutuksia kehittämistarpeiden mukaan räätälöitynä.


title: Kainuun ammattiopisto

text: KAO järjestää oppisopimuskoulutusta Kainuussa.


title: Kainuun ammattiopisto

text: Kainuun ammattiopistolla on toimipaikat Kajaanissa, Kuhmossa, Suomussalmella, Vuokatissa ja Kuusamossa. Kainuun ammattiopiston aikuisopisto kouluttaa valtakunnallisesta ja kiinteitä toimipaikkoja on em. lisäksi Vantaalla ja Virossa.


title: Kainuun ammattiopisto

text: Valtakunnallisesti vetovoimaisimpia koulutuksia aikuisopistossa ovat esimerkiksi autoalan (mm. ajoneuvoteknologiatestaus, autosähkö), vanhustyön, eläintenhoitoalan, golfalan ja asiakirjahallinnan koulutukset.


title: Kainuun ammattiopisto

text: Nuorille suunnatuissa koulutuksissa valtakunnallisesti vetovoimaisimpia ovat musiikkialan koulutus Kainuun Konservatorio ja eläintenhoitajakoulutus sekä lavaste- ja messurakentamisen koulutus.


title: Kainuun ammattiopisto

text: Seppälä on Kainuun ammattiopiston luonnonvara- ja ympäristöalan yksikkö Kajaanin Kirkkoaholla, jossa opiskelee noin 350 aikuis- ja nuorisoasteen opiskelijaa 18 eri tutkinnossa maatalous- ja karjanhoitoalalla, puutarha-, viherrakennus- ja golfalalla, metsäalalla sekä erä- ja luontoalalla. Seppälään on sijoitettu kyyttöjen geenipankkikarja, ja koulutilan navetassa on 65 päätä uhanalaista itäsuomenkarjaa. Lisäksi koulutilalla on 20 paikkainen koirakeskus, joka tekee yhteistyötä viranomaisten kuten Poliisikoiralaitoksen, Meri- ja rajavartiolaitoksen sekä Opaskoirakoulun ja Tullin koirakoulun kanssa nuorten koirien kouluttamiseksi ja tarjoaa koirahoitolapalveluita.


title: Kainuun ammattiopisto

text: Seppälässä on myös talli, jossa on 6 suomenhevosta ja 3 russ-ponia sekä omat kasvihuoneet, joissa on myös ympäri vuoden auki oleva puutarhamyymälä ja viherrakentamisen halli. Koulutilalta löytyy myös urheilunurmien oppimisympäristö (golfin kolmiväyläinen harjoitusrata ja monitoimikenttä) sekä viheralueita (piha-alueita, koirakeskuksen luutarha, Impilinnan muotopuutarha ja omenapuiden geenipankki). Koulutilaan kuuluu peltoa 69 ha ja metsää 250 ha. Lisäksi alueella toimii Eläinsairaala CountryPolis.


title: Kainuun ammattiopisto

text: Seppälä on Kainuun vanhin ammatillinen oppilaitos, joka on perustettu vuonna 1897. 1980-luvun alkupuolella tilan pinta-ala oli 439 hehtaaria. Tuolloin oppilaitoksen linjoina oli maatilatalouden peruslinja, viljelijä-, viljelijä-koneenkorjaaja- ja karjanhoitajalinja sekä puutarhakoulu.


title: Kainuun ammattiopisto

text: Koulun perustamisen taustalla olivat 1800-luvun lopun katovuodet. Tällöin päätettiin, että viljanviljelyn sijaan ryhdytään kehittämään karjataloutta, ja siihen tarvittiin maatalouskoulutusta.


title: Kainuun ammattiopisto

text: Seppälällä oli 1900-luvun alkupuolella suuri rooli kainuulaisten opillisen sivistyksen kohottajana samoihin aikoihin perustettujen Kajaanin Seminaarin ja Kainuun Opiston kanssa. Kouluun haettiin omakätisellä hakemuksella, ja hakemukseen liitettiin papintodistus, lääkärintodistus, joka osoitti, ettei hakijalla ollut tarttuvia tauteja, vanhempien tai holhoojan lupakirja, jos hän oli alaikäinen, sekä todistus kansakoulun suorittamisesta tai vakuutus vähimmäistiedoista.


title: Kainuun ammattiopisto

text: Maanviljelysseuran Ilmari Kiannolta tilaaman Nälkämaan laulun ensimmäinen julkinen esitys oli Seppälässä 21.12.1911. Talvisodan aikana Seppälässä oli Pohjois-Suomen rintaman esikunta kenraalimajuri Viljo Tuompon johdolla. Seppälästä käsin johdettiin mm. Suomussalmen, Raatteen ja Kuhmon taistelut.


title: Kainuun ammattiopisto

text: Seppälä on ollut osa Kainuun ammattioppilaitosta vuodesta 1997.


title: Kainuun ammattiopisto

text: Kainuun Konservatorio on Kajaanissa toimiva musiikkialan koulu joka toimii Kainuun ammattiopiston alaisuudessa. Kainuun ammattiopiston kulttuurialalla on vuodesta 2003 annettu musiikkialan toisen asteen koulutusta, joka painottuu pop-jazz-musiikkiin. 15.3.2007 Kainuun ammattiopiston johtokunta päätti perustaa Kainuun konservatorion, joka toimii Kainuun ammattiopiston kulttuurialan yhteydessä ja antaa musiikkialan perustutkintoon johtavaa toisen asteen koulutusta. Kainuun konservatorion opiskelijoilla on mahdollisuus suorittaa ammatillisen tutkinnon opintojen rinnalla myös ylioppilastutkinto.


title: Kainuun ammattiopisto

text: Kainuun konservatoriossa opiskelun painopistettä on suunnattu yhä enemmän projektiopintoihin. Projektiopintojen keskeisenä osana on yhteistyö musiikkialan ammattilaisten ja musiikkialan työelämän kanssa. Musiikin opiskelijat valmistavat opintojen aikana useita erilaisia projekteja mm. Kajaanin kaupunginteatterin ja Kainuun Jazz -kevät festivaalin kanssa. Lisäksi opiskelijat valmistavat työpajoissa yhteisiä projekteja eri artistien ja solistien kanssa. Projektiopintojen tavoitteena on parantaa opiskelijoiden organisointi- ja vuorovaikutustaitoja sekä työelämän tuntemusta.


title: Kainuun ammattiopisto

text: Kainuun konservatoriolla on hyvät työelämäyhteydet ja säännöllistä kansainvälistä vaihtoa. Koulutus toimii yhdessä ammattimuusikoiden kanssa.


title: Kainuun ammattiopisto

text: Osa opiskelusta voidaan suorittaa kansainvälisenä työssäoppimisena joko eri yhteistyökumppaneitten kanssa tai erilaisina projekteina. Kainuun konservatoriossa on tehty lukuisia kansainvälisiä produktioita. Osa opiskelijoista on ollut 3–4 viikon mittaisissa Leonardo-hankkeen työssäoppimisprojekteissa Pohjois-Irlannissa.


title: Kainuun ammattiopisto

text: Kansainvälisinä projekteina on lisäksi toteutettu esiintymismatkoja Yhdysvaltoihin, Intiaan, Espanjaan ja Venäjälle. Oppilaitoksen kansainvälistä työssäoppimista varten on mahdollisuus saada oppilaitoksen rahallista tukea mm. matkakorvauksiin.


title: Pummi (elokuva)

text: Pummi () on Pier Paolo Pasolinin ohjaama ja kirjoittama italialainen draamaelokuva vuodelta 1961. Se kertoo nuoresta pummista, joka rakastuu hyveelliseen naiseen, ja hänen yrityksistään saavuttaa tuo rakkaus. "Pummi" oli Pasolinin ensimmäinen ohjaustyö.


title: Azerbaidžanin futsalmaajoukkue

text: Azerbaidžanin futsalmaajoukkue edustaa Azerbaidžania futsalin kansainvälisissä otteluissa. Sitä hallinnoi maan jalkapalloliitto. Joukkue on FIFA-rankingissa sijalla 15 Azerbaidžan on osallistunut EM-kilpailuihin kahdesti, mutta ei ole selviytynyt MM-kisoihin. Joukkue sijoittui ensimmäisissä arvokisoissaan EM-kisoissa 2010 neljänneksi.


title: Azerbaidžanin futsalmaajoukkue

text: Azerbaidžanin joukkueessa pelaa useita brasilialaistaustaisia pelaajia, esimerkiksi Biro Jade, joka voitti EM-kisojen maalikuninkuuden vuonna 2010. Suuri enemmistö pelaa seuratasolla Araz Nahitševanin joukkueessa, jota maajoukkueen päävalmentaja Alesio valmentaa.


title: Ann

text: Ann voi viitata seuraaviin asioihin:


title: Mod

text: Mod tarkoittaa muun muassa seuraavia asioita:


title: Andienlokki

text: Andienlokki ("Larus serranus", myös "Chroicocephalus serranus") on eteläamerikkalainen lokkilaji. Sen elinympäristöä ovat Andien järvet sisämaassa Ecuadorin pohjoisosista Chilen pohjoisosaan, läntiseen Boliviaan ja Argentiinan pohjoisosiin. Laji talvehtii Tyynenmeren rannikolla, lähinnä Chilen eteläosissa. Andienlokin holotyypin kuvaili Johann Jakob von Tschudi Junínista Perusta vuonna 1844.


title: Meksikonlokki

text: Meksikonlokki ("Larus heermanni") on Meksikossa ja Kaliforniassa pesivä lokki. Sen elinympäristö käsittää lähinnä Kalifornianlahden ja siellä erityisesti Isla Rasan; sekä Baja Californian San Beniton saaren Tyynenmeren puolella, harvakseltaan Kalifornian rannikon. Satunnaisesti se pesii myös San Franciscon lahdella. Lajin holotyypin kuvaili John Cassin San Diegosta Kaliforniasta 1852.


title: Abdullo Tangrijev

text: Abdullo Tangrijev (; s. 28. maaliskuuta 1981) on uzbekistanilainen judoka ja olympiamitalisti. Hän voitti olympiahopeaa yli 100-kiloisten sarjassa Pekingin olympialaisissa 2008 ja avoimen sarjan maailmanmestaruuden Tjumenissa 2011. Hän on saavuttanut lisäksi kolme MM-pronssia ja voittanut kuusi Aasian-mestaruutta.


title: Preerialokki

text: Preerialokki ("Larus californicus") on pohjoisamerikkalainen lokki. Sen elinympäristö on mantereen itäosan sisämaan järvillä, pohjoisessa Kanadan Mackenziejoelta Albertaan ja Länsi-Manitobaan. Yhdysvaltojen puolella se elää maan luoteisvaltioissa, muun muassa Etelä-Dakotassa, Washingtonissa, Wyomingissa ja Montanassa. Siitä tunnetaan kaksi alalajia. Lajin holotyypin kuvaili George Newbold Lawrence Stocktonista Kaliforniasta 1854.


title: Yurisleidy Lupetey

text: Yurisleidy Lupetey Cobas (s. 6. toukokuuta 1981 Holguín) on kuubalainen judoka ja olympiamitalisti. Hän voitti pronssia Ateenan olympialaisista 2004 alle 57-kiloisten sarjassa. Lupetey on voittanut samassa painoluokassa myös maailmanmestaruuden Münchenissä 2001, MM-pronssia Osakassa 2003, kultaa Pan-Amerikan kisoissa 2003 ja 2011 sekä kuusi Pan-Amerikan judomestaruutta.